NBS | Konsultacije po članu IV i postprogram monitoring\nOdržavanje konsultacija po članu IV Statuta Međunarodnog monetarnog fonda (MMF) statutarna je obaveza zemalja članica. Konsultacije se obavljaju jedanput godišnje. Za to vreme misija MMF-a se upoznaje s celokupnim privrednim kretanjima u odnosnoj zemlji, ekonomskom politikom i merama koje ona preduzima radi održavanja stabilnih odnosa u privredi, uravnoteženja platnog bilansa i dalje liberalizacije u spoljnotrgovinskoj razmeni. Nakon toga, misija MMF-a sačinjava izveštaj o privrednoj i finansijskoj situaciji zemlje članice. Izveštaj razmatra Odbor izvršnih direktora MMF-a i, na osnovu sveobuhvatne analize opšte privredne situacije i šire strategije ekonomske politike, donosi ocenu o privrednoj situaciji i adekvatnosti mera ekonomske politike članice.\nKonsultacije po članu IV u 2006. godini i postprogram monitoring\nPostprogramsko praćenje (postprogram monitoring) MMF sprovodi u dogovoru sa zemljom članicom nakon isteka redovnog finansijskog aranžmana. Tokom trajanja ovog programa obavljaju se česte konsultacije i prati dalje sprovođenje ekonomskog programa s ciljem pravovremenog ukazivanja na moguću pojavu platnobilansnih neravnoteža.\nPo uspešno završenom trogodišnjem finansijskom aranžmanu s MMF-om u februaru 2006. godine, saradnja Republike Srbije sa ovom međunarodnom finansijskom institucijom odvija se u okviru postprogramskog praćenja ekonomskog programa, dogovorenog za period do oktobra 2007. godine. S tim u vezi, misija MMF-a je u Beogradu boravila krajem juna 2006. godine i tom prilikom detaljno su razmatrana makroekonomska kretanja, kao i sprovođenje dogovorenih politika i mera. Obavljeni su takođe razgovori u okviru redovnih konsultacija po članu 4. Statuta MMF-a.\nOdbor Izvršnih direktora MMF-a je, na osnovu izveštaja misije o obavljenim razgovorima, konsultacije po članu IV s našom zemljom zaključio 18. oktobra 2006. godine (Press Release No. 06/120). U izveštaju se konstatuje da je Republika Srbija poslednjih godina ostvarila značajan privredni rast i napredak na planu makroekonomske stabilizacije, restrukturiranja bankarskog sektora i privatizacije. Ipak, kreatori ekonomske politike se suočavaju sa izazovima koji se odnose na visok deficit tekućeg platnog bilansa, rast spoljnog duga zemlje i nedovoljan nivo fiksnih investicija.\nU borbi protiv inflacije, uz pozitivnu ocenu dosadašnje monetarne politike i mera koje sprovodi Narodna banka Srbije, misija je podržala uvođenje targetiranja inflacije. Radi uspostavljanja stabilnih finansijskih uslova, misija je preporučila, između ostalog, dalje sprovođenje procesa privatizacije i stečajnih postupaka, jačanje kontrole banaka, kao i nastavak restriktivne fiskalne politike. Imajući u vidu planirani nastavak restrukturiranja privrede, politika zapošljavanja treba da bude usmerena na otvaranje novih radnih mesta.\nKonsultacije po članu IV u 2007. godini\nU periodu od 26. oktobra do 7. novembra 2007. godine, u Beogradu je boravila misija MMF-a i obavila konsultacije po članu IV Statuta Fonda. Cilj razgovora koje su predstavnici MMF-a vodili s predstavnicima Republike Srbije bio je da se upoznaju s makroekonomskom situacijom, sprovođenjem mera i ekonomskom politikom planiranom za narednu godinu.\nOdbor izvršnih direktora Fonda je 28. januara 2008. godine (PIN No. 08/11) okončao konsultacije po članu IV Statuta Fonda s Republikom Srbijom. Tom prilikom pozitivno je ocenjen snažan privredni rast i umerena inflacija tokom 2007. godine. Takvi rezultati ostvareni su u velikoj meri zahvaljujući čvrstoj monetarnoj politici i napretku u oblasti strukturnih reformi i privatizacije tokom poslednjih sedam godina tranzicije.\nIpak, kao posledica snažnog rasta domaće tražnje zbog velikog povećanja zarada i kredita, ali i ekspanzivne fiskalne politike, došlo je do rasta deficita tekućeg platnog bilansa i privatnog spoljnog duga, kao i veće osetljivosti privrede na promene u okruženju. Zbog toga je Odbor izvršnih direktora preporučio vođenje čvršće fiskalne politike i veći napredak u oblasti strukturnih reformi.\nVisok priliv kapitala iz inostranstva, iako doprinosi rastu deviznih rezervi, predstavlja izazov za vođenje makroekonomske politike jer utiče na rast domaće tražnje. Odbor izvršnih direktora smatra da su turbulencije na međunarodnim finansijskim tržištima podstakle nestabilnost na domaćim tržištima, na koju utiče i politička neizvesnost, i zbog toga podvlači značaj vođenja ekonomske politike koja će obezbediti makroekonomsku stabilnost.\nVođenje čvršće fiskalne politike vrlo je bitno radi smanjenja spoljnih neravnoteža i pritiska na strani tražnje, kao i povećanja verovatnoće da se deficit tekućeg platnog bilansa smanji. Fiskalna konsolidacija treba da bude usmerena na smanjenje rashoda, pre svega diskrecionih rashoda i subvencija, kontrolu zarada u javnom sektoru i penzija, uz davanje prioriteta kapitalnim rashodima.\nOdbor izvršnih direktora je pozitivno ocenio vođenje monetarne politike, zahvaljujući čemu su uspešno obuzdavani inflatorni pritisci uprkos rastu cena hrane i naftnih derivata. Odbor podržava ekonomske vlasti u zadržavanju bazne inflacije u sredini projektovanog intervala od 3 do 6 odsto za 2008. godinu, uz formalno usvajanje režima targetiranja inflacije čim budu ispunjeni neophodni uslovi.\nPozitivno su ocenjeni napori da se ubrza privatizacija i stečaj društvenih preduzeća, kao i stvaranje mogućnosti za ulaganja privatnog kapitala u javna preduzeća. Reforme korporativnog sektora i druge mere koje imaju za cilj poboljšanje poslovne klime od ključnog su značaja da bi se povećao privredni rast i zaposlenost.\nOdbor izvršnih direktora je podržao dalje jačanje regulative u cilju smanjenja rizika u finansijskom sektoru. Razvoj domaćeg tržišta kapitala takođe doprinosi privrednom rastu i finansijskoj stabilnosti u srednjeročnom periodu.


Друга Међународна научно – стручна конференција „Регионални развој и прекогранична сарадња“ | Пиротски управни округ\nPočetna / Vesti / Druga Međunarodna naučno – stručna konferencija „Regionalni razvoj i prekogranična saradnja“\nDragana Tončić - načelnik - Pirot - Pirotski upravni okrug - Privredna komora - Dragana Tončić - načelnik - Pirot - Pirotski upravni okrug - Privredna komora -\nGrad Pirot je 15. decembra 2018. bio domaćin druge po redu Međunarodne naučno – stručne konferencije „Regionalni razvoj i prekogranična saradnja“. Veliki broj stručnih radova, blizu 80, sa uglednih naučnih institucija bio je prezentovan u jednom danu, od toga, trećina radova bila je iz inostranstva.\nTeme i iskustva značajna za regionalni razvoj i prekograničnu saradnju, kao i ulogu Slobodnih zona i unapređenje poslovnog okruženja, nove trnedove u povećanju efikasnosti privrede i inovacije prijavilo je blizu 130 autora iz Bugarske, Makedonije, Slovenije, Grčke, Srbije, Albanije i Indonezije.\nNapredak i prosperitet privrede je veoma bitan segment u realizaciji dobrih poslovnih rezultata. Regionalni razvoj Srbije, naročito našeg dela, u eri industrijalizacije je bitna karika u privrednom rastu i razvoju. Modernizacijom i daljim razvojem privrede stičemo sve neophodne elemente za brži prosperitet, a sa završetkom Istočnog kraka Koridora 10 dobijamao potpunu putnu infrastrukturu i direktnu izlaznost industrijskih zona na auto-put.


Ćorluka: Utakmica sa Stokeom će pokazati jesmo li momčad s karakterom - Index.hr\nĆorluka: Utakmica sa Stokeom će pokazati jesmo li momčad s karakterom\nNOGOMETAŠI Tottenhama u nedjelju imaju novu priliku doći do prvog slavlja u ovoj sezoni. U sedam dosadašnjih utakmica engleskog Premiershipa još nikoga nisu pobijedili, a nova šansa zove se Stoke.\nLondonska momčad za koju igraju hrvatski reprezentativci Vedran Ćorluka i Luka Modrić gostuje kod sastava koji je dosad uhvatio samo dva boda više i na ljestvici je pretposljednji.\n"Pobjedu trebamo mi, naši navijači i svi oko kluba. Nadam se kako je i možemo ostvariti, makar je sezona duga i bit će dovoljno vremena za oporavak", rekao je Vedran Ćorluka u najavi nedjeljne utakmice.\nĆorluka kaže da će utakmica sa Stokeom pokazati imaju li Spursi karakter vratiti se na pobjedničke staze nakon očajnog starta.\n"Ova utakmica bi mogla dati odgovor jesmo li karakterna momčad ili nismo. Neće biti lako, u ovom trenutku nam je svaka utakmica zahtjevna jer smo se sami doveli u taj položaj. No, imamo mnogo kvalitetnih igrača, imamo podlogu za razmišljanje da na mnogim terenima moramo i možemo pobijediti", završio je standardni hrvatski reprezentativac koji je na početku ove sezone Manchester City zamijenio Tottenhamom.


Bivši nemački kancelar Gerhard Šreder izjavio je danas da je odustao od kandidature za mesto u nadzornom odboru ruskog energetskog giganta Gasprom. - Odustao sam od nominacije za nadzorni odbor Gasproma odavno.\nBivši njemački kancelar Gerhard Šreder (Gerhard Schroder) rekao je 24. maja da se neće pridružiti nadzornom odboru Gazproma, nakon kritika zbog njegovih veza s ruskim energetskim kompanijama. - Odustao sam od mjesta u nadzornom odboru Gazproma prije nekog vremena.\nBivši nemački kancelar Gerhard Šreder izjavio je da je odustao od kandidature za mesto u nadzornom odboru ruskog energetskog giganta Gasprom. "Odustao sam od nominacije za nadzorni odbor Gasproma odavno. O tome sam obavestio i kompaniju", napisao je Šreder na svom Linkdin nalogu.\nBerlin -- Bivši nemački kancelar Gerhard Šreder izjavio je da je odustao od kandidature za mesto u nadzornom odboru ruskog energetskog giganta Gasprom. "Odustao sam od nominacije za nadzorni odbor Gasproma odavno.\nŠREDER POVUKAO POTEZ: Gasprom ne želi da komentariše\n"Odustao sam od nominacije za nadzorni odbor Gasproma odavno. O tome sam obavestio i kompaniju", napisao je Šreder na svom Linkdin nalogu Bivši nemački kancelar Gerhard Šreder izjavio je da je odustao od kandidature za mesto u nadzornom odboru ruskog energetskog giganta Gasprom .


Promena pravila finansijskog fer-pleja možda maja 2015. - Ekonomske Vesti\nPromena pravila finansijskog fer-pleja možda maja 2015.\n20. okt. 2014 20. okt. 2014 Andrija Matić finansijski fer plej, Mišel Platini, UEFA\nPredsednik UEFA Mišel Platini rekao je da će o promeni pravila finansijskog fer-pleja biti odlučeno ili neće tokom sledećeg sastanaka Izvršnog komiteta UEFA, koji se održava maja 2015. godine, javili su francuski mediji.\nU emisiji „Klub“ na beIN Sports, Platini je rekao da će organizovati okrugli sto kako bi se videlo šta ide, a šta ne ide.\n„Komisija za licenciranje dugova, na čijem je čelu Dejvid Džil inače član Izvršnog komiteta, će u maju izneti ima li ili nema predloga izvršnom komitetu za eventualnu promenu pravila finansijskog fer-pleja. Jer finansijski fer-plej znači sigurnost“, rekao je Platini.\nPlatini, koji je zagovornik principa da klubovi ne mogu trošiti više novca nego što zarade, rekao je da su mnogi investitori spremni da dođu samo ako postoji finansijski fer-plej jer je to način da zarade novac u fudbalu.\n← Francusko-nemački spor oko oružja\nNovi istorijski minimum dinara →\nBlater suspendovan na 90 dana


Narodni poslanik Dragan Čavić Ministarstvu unutrašnjih poslova | NSRS\nNarodni poslanik Dragan Čavić Ministarstvu unutrašnjih poslova\nNarodni poslanik Dragan Čavić, Klub poslanika NDP postavio je na Petoj sjednici održanoj 10. septembra 2015. godine\nMinistru, Draganu Lukaču\nDa li je Predrag Ćeranić imenovan, postavljen ili izabran na bilo koje mjesto (savjetnika i sl.) u sastavu Ministarstva unutrašnjih poslova Republike Srpske i ako jeste, na koje, i od kada, i kojim rješenjem?\nPredrag Ćeranić je objavio kolumnu u listu ''Pres RS'' koju je prenijela novinska agencija ''Srna'', a na svom sajtu emitovala RT RS, dana 10.09.2015. godine, u kojoj je na najbezobrazniji način insinuirao da su moje aktivnosti oko forenzičkog vještačenja audio snimka Željke Cvijanović u Holandiji u funkciji organizovanja nasilnog rušenja vlasti u Republici Srpskoj, uz navodnu pomoć stranih obavještajnih službi i nalagodavaca. Ovo nije prvi put da se na ovaj način javno oglašava ista osoba. Ako je zvanično pripadnik MUP-a, od Vas zahtijevam da po tvrdnjama ovog zvaničnika pokrenete istragu putem Tužilaštva Republike Srpske, u skladu sa zakonom. U protivnom ću smatrati da je zbog insinuacija i političke propagande on i zaposlen, kako bi politički diskreditovao sve koji svojim djelovanjem nisu saglasni sa politikom funkcionera vladajuće stranke SNSD.


OSNOVAN HRVATSKI GRAĐANSKI SAVEZ: ČIŠĆENJE VLASTITOG DVORIŠTA - Magločistač\nPočetna Aktuelno OSNOVAN HRVATSKI GRAĐANSKI SAVEZ: ČIŠĆENJE VLASTITOG DVORIŠTA\nFoto: www.subotica.info (Nikola Tumbas)\nOSNOVAN HRVATSKI GRAĐANSKI SAVEZ: ČIŠĆENJE VLASTITOG DVORIŠTA\nPostavio/la: MagločistačObjavljeno: 27.02.2016 Kategorija: AktuelnoNema komentara\nNa sedenici na Paliću, predsednik ovog pokreta Tomislav Stantić kao najvažnije ciljeve naveo demokratizaciju društva i rešavanje problema unutar hrvatske zajednice\nTomislav Stantić izabran je danas za predsednika Hrvatskog građanskog saveza. Kako je na osnivačkoj sednici, koja je održana na Paliću, Stantić rekao, Hrvatski građanski savez je pokret nastao s ciljem zaštite interesa Hrvata u Srbiji, ali i rešavanja problema unutar same hrvatske zajednice. Ističući da poziva i ostale da učine isto, Stantić je rekao da je do sada na tu temu razgovarao i s predstavnicima rusinske, mađarske, slovačke i romske zajednice i dodao kako veće razumevanje očekuje od njihove opozicije nego od predstavnika nacionalnih saveta.\nPotvrđujući da nije slučajno što je HGS osnovan uoči raspisivanja izbora, Stantić danas nije dao konkretan odgovor na pitanje hoće li ovaj pokret na njih i izaći. Ipak, on je ostavio takvu mogućnost otvorenom rečima da su spremni na saradnju sa svima koji imaju interes za unapređenje demokratičnosti društva i položaja hrvatske zajednice u njemu.\nOsnivačkoj skupštini HGS-a na Paliću danas je, osim 18 osnivača, prisustvovalo još tridesetak članova i gostiju, među kojima su bili i predstavnici Socijaldemokratske stranke Borisa Tadića, Pokreta za preokret, Levice Srbije, ali i Pokrajinskog odbora Socijalističke partije Srbije.\nPre izbora za predsednika HGS-a Tomislav Stantić bio je član G17 plus, a obavljao je i funkcije potpredsednika Vlade Vojvodine (sekretar za međuregionalnu saradnju i lokalnu samoupravu) kao i člana Gradskog veća u subotičkoj lokalnoj samoupravi.


Izvor: Capital.ba, 10.Maj.2021, 11:12\nBANJALUKA – Tekuće obaveze “Pošta Srpske” prevazilaze tekuću imovinu preduzeća za 7,9 miliona maraka, što ukazuje na postojanje problema vezanih za nemogućnost servisiranja tih obaveza u dogovorenim rokovima i iznosima. FOTO: Capital Navedeno je to u revizorskom izvještaju „Pošta Srpske“ za prošlu godinu koji je radila nezavisna revizorska kuća „Grant Thornton“. U izvještaju je istaknuto da su kratkoročne obaveze “Pošta” na kraju 2020. godine iznosile 19,2 miliona KM, dok je tekuća imovina iznosila 11,3 miliona. „Skrećemo pažnju tekuće obaveze preduzeća koje prevazilaze tekuću imovinu za 7,9 miliona. Ovaj indikator ukazuje na postojanje potencijalnih problema vezanih za nemogućnost servisiranja tekućih...\nCapital.ba: Slobodan Pavlović za 4,9 miliona kupio svoj „Aqua city“\nBANJALUKA – Radnici koji su uz stimulativne otpremnine napustili nekadašnja distributivna preduzeća u sklopu Elektroprivrede RS rasteretili su njihovo poslovanje jer je došlo do milionskih ušteda. Elektrokrajina, Banjaluka (Foto: Capital) Nekadašnji distributeri u Srpskoj, a danas Operatori distributivnog...


Održana "Mala olimpijada" - Ozon Media\nSremska Mitrovica – Drugu godinu za redom, u okviru obeležavanja Dečije nedelje na Gradskom atletskom stadionu u Sremskoj Mitrovici danas je održana “Mala olimpijada”.\nNa takmičenju koje je namenjeno deci Predškolske ustanove “Pčelica” učestvovalo je 190 mališana, od toga njih 160 iz objekata u gradu i 30 iz objekata u seoskim sredinama, odnosno iz objekata u Martincima, Bosutu i Šašinacima.\n„U okviru Dečije nedelje Predškolska ustanova “Pčelica” organizuje niz aktivnosti, jedna od njih je i “Mala olimpijada”. Cilj današnje manifestacije jeste pre svega, razvijanje takmičarskog duha kod dece, zatim razvijanje fizičkih sposobnosti, brzine, spretnosti u okretnosti, ali ono što nam je svakako najvažnije jeste da se deca druže i da dan provedemo u jednoj lepoj atmosferi“, rekla je Miroslava Ilijić, direktor Predškolske ustanove “Pčelica”.\nDeca koja su učestvovala na „Maloj olimpijadi“ jesu deca iz najstarijih starosnih grupa PU „Pčelica“, a takmičila su se u disciplinama kao što su savladavanje poligona sa preprekama, trčanje između prepreka, kotrljanje na strunjačama sa loptom u rukama i slično.\nSituacija stabilna – za sad nema gripa u Sremu


KOŠARKAŠI PROLETERA IZVOJEVALI JOŠ JEDNU POBEDU (FOTO)\nKK Proleter Naftagas – KK Kolubara LA 2003 87:81 (24:17, 20:27, 23:21, 20:16)\nOsma ovosezonska pobeda izabranika Zorana Bajina izvojevana je u petak, 8. decembra, u duelu protiv košarkaša Kolubare iz Lazarevca, u okviru 11. kola Druge muške lige.\nEkipa Proleter Naftagasa ovu utakmicu odigrala je bez jednog od nosilaca igre Petra Lambića, koji je zbog stomačnog virusa bio primoran da odsustvuje sa parketa, a peh u toku samog meča i nemogućnost nastavka istog doživeo je i Đorđe Božović, koji je nakon izvrtanja skočnog zgloba morao da napusti igru.\nVeoma neizvesna utakmica, u kojoj su se ekipe često smenjivale u vođstvu, ipak je pripala domaćim košarkašima, koji su uspeli da prelome rezultat tek u poslednja tri minuta meča, što i pokazuje činjenica da su Zrenjaninci najveću prednost, od osam poena razlike, stekli u pretposlednjem minutu utakmice.\nNajefikasniji među „naftašima“ bio je Dejan Burić sa postignutih 15 poena, dok su po 14 koševa zabeležili Stefan Atanacković, Slobodan Lalić, Nikola Šućov i Bogdan Obrenović. Treba takođe napomenuti i da je Grk u dresu Proletera, Kostas Stratakis, zabeležio double-double učinak, sa ubačenih 12 poena i 11 skokova.\nTagovikošarka košarka zrenjanin Košarkaški klub Proleter sport sport zrenjanin\nOVAJ VIKEND BIĆE U ZNAKU NAJBOLJIH SRPSKIH DŽUDISTA!


source.ba | Beogradske "Večernje novosti": Mladen Ivanić glasao za ulazak BiH u NATO\nSrpski član Predsjedništva BiH Mladen Ivanić, zajedno sa svojim hrvatskim i bošnjačkim kolegom, glasao je za spoljnopolitičku startegiju BiH koja podrazumijeva i članstvo u NATO kao cilj, navodi se u dokumentu američke Ambasade u Sarajevu, pišu beogradske "Večernje novosti".\nNATO put: Vijeće ministara BiH o godišnjem nacionalnom planu\nU dokumentu pod nazivom "Pozicija SAD u vezi sa aktivacijom MAP za BiH", u koje su "Novosti" imale uvid navodi se da Amerika podržava aktiviranje Akcionog plana za članstvo /MAP/ BiH u NATO uprkos tome što nisu ispunjeni svi uslovi postavljeni pred Sarajevo.\n"Kao razlog se navodi to što bi aktiviranjem plana bili oslabljeni napori Moskve i predsjednika Republike Srpske Milorada Dodika da zakoče put BiH prema zapadnoj vojnoj alijansi", pišu "Novosti", pozivajući se na ovaj dokument i dodaju da upravo Dodikovo suprotstavljanje knjiženju vojne imovine na teritoriji Republike Srpske kao vlasništvo BiH predstavlja glavnu prepreku aktivaciji MAP-a.\nPored toga, navodi se, Srpska je usvojila i Deklaraciju o vojnoj neutralnosti čime je praktično blokirala proces /evro/atlantskih integracija u BiH.\nTagovi: Mladen IvanicBiHNATO


PODRŠKA JAGODINSKE BIBLIOTEKE ZDRAVSTVENIM RADNICIMA – SRBIJA NEWS\n30 vizira donirano Domu zdravlja i jagodinskoj bolnici\nDirektor dr Marko Bojić\nU julu prošle godine, jagodinska biblioteka je zahvaljujući uspešnom učešću u regionalnom projektu “Digitalni građanin” bila jedna od samo pet biblioteka u Srbiji koje su dobile 3D štampač. Ovaj najsavremeniji uređaj je već dobio primenu u biblioteci u nizu radionica tokom kojih su najmlađi Jagodinci sticali napredna znanja iz oblasti praktične primene svojih informatičkih znanja.\nIako biblioteka ne radi sa korisnicima, i ovih dana, u doba pandemije, najstarija jagodinska kulturna institucija je na usluzi svojim sugrađanima. Ovoga puta, herojima borbe protiv opakog virusa koji razara živote širom planete.\nOdlukom direktora dr Marka Bojića 3D štampač se odnedavno koristi za izradu medicinskih vizira koje su dragoceno sredstvo zaštite na prvoj liniji borbe protiv virusa. U sredu, 22. aprila je prvi kontigent od trideset vizira uručen Domu zdravlja i jagodinskoj bolnici, a budući da je stigao i kontigent filamenata za proizvodnju, očekuje se da će ovaj broj u bliskoj budućnosti biti i višestruko premašen.\n28. Novembra 2019. admin


Na You Tube kanalu Studentskog kulturnog centra Kragujevac večeras u 21 čas biće emitovan koncert Alberto Lopez Quintet-a sa nastupa u Pozorištu za decu u Kragujevcu, održanog 2014. godine.\nKoncert, koji je organizovao Studentski kulturni centar biće emitovan i na Radio-televiziji Kragujevac u sredu u 21 sat.\nSudeći po vrtoglavom usponu mladog Lopeza, ovo je prilika za nesvakidašnje flamenko iskustvo! Vlasnik nekolicine prestižnih flamenko nagrada i samostalnih izdanja, on je svoju veštinu oblikovao uz patrone poput Mikelanđela Korteza, Tomatita, El Pelea i brojne druge. Seviljska bijenala, Bele noći Flamenka ili čuveni Flamenko festival u marokanskom Fezu, samo su neke od pozornica obeleženih umećem vanserijskog gitariste i autora iz Granade.\nilustarcija: SKC Kragujevac


Evropska unija – buduća supersila?\nUprkos brojnim ekonomskim i demografskim problemima, Evropska unija postaje sve veća politička i ekonomska sila, tvrdi Rokvel Šnabel , autor nove knjige o budućnosti EU pod naslovom «Buduća supersila? Uspon Evrope i njen izazov Sjedinjenim Državama». Na nedavnoj panel diskusiji u organizaciji vašingtonskog centra «Vudro Vilson», nekoliko eksperata se saglasilo da bi EU mogla da izraste uz supersilu, ali da prethodno mora liberalizovati ekonomiju, reformisati tržište rada i na bolji načinj integrisati rastuću populaciju manjinskih etničmkih zajednica. Učesnici panela su istovremeno apelovali na Vašington da ujedinjenu Evropu tretira kao principijelnog saveznika.\nU svojoj knjizi pod naslovom «Buduća supersila? Uspon Evrope i njen izazov Sjedinjenim Državama», bivši američki ambasador u EU, Rokvel Šnabel predviđa dolazak «evropskog doba». Učestvujući na panelu u Centru «Vudro Vilson», Šnabel takođe ukazuje da je jaka i bezbjedna Evropa u najboljem interesu Sjedinjenih Država.\nSa više od pola milijarde stanovnika, domaćim bruto proizvodom od 12 biliona dolara, sa 25 glasova u UN, dvije nuklearne sile i najvećim budžetom za međunarodnu pomoć u svijetu, EU već diktira pravila američkim poslovnim korporacijama, kaže Stjuart Eizenstat /Stuart/, bivši zamjenik američkog sekretara za finansije i nekadašnji ambasador u EU. On, recimo, ukazuje na «Protokol iz Kjota o globalnom zagrijavanju», koji je Bušova administracija odbila da ratifikuje.\n«Američke kompanije u stvari, sve više poštuju standarde protokola iz Kjota, iako Sjedinjene države nisu ratifikovale sporazum. Ogroman broj evropskih ispostava američkih kompanija na Starom kontinentu mora da poštuje standarde Kjota, jer je EU prihvatila Protokol.»\nMeđutim, ukoliko 25-točlani blok uistinu želi da izraste u vodeću svjetsku ekonomsku silu, moraće da se suoči sa velikim izazovima. Duboka ekonomska kriza u pojedinim evropskim državama prijeti da naruši životni standard stanovništva. Njemački BDP po glavi stanovnika – nekad najveći u Evropi – danas je na 23. mjestu među državama EU; samo je BDP Portugala i Grčke manji. Sa nezaposlenošću od 12 odsto broj onih koji rade u Njemačkoj je 10 odsto veći u odnosu na besposlene. Francuska sa dvocifrenim parametrom nezaposlenosti takođe se suočava sa sličnim problemima.\nRokvel Šnabel, koji je inače uspješan kalifornijski bankar, vjeruje da da reforme tržišta rada, poreske olakšice i liberalizacija tržišta mogu značajno unaprijediti ekonomsku prespektivu evropskih država. Šnabel u tom kontekstu pozdravlja radikalne preduzetnički orijetnisane reforme koje su sprovedene u Irskoj.\nStručnjaci sa obje strane Atlantika upozoravaju i da je naglo opadanja broja stanovnika na Starom kontinentu najveći izazov – kako za privredu, tako i za kulturni identitet Evrope. Sa sadašnjim prirodnim priraštajem koji na 10 žena dodjeljuje 18-toro djece, Njemačka će do 2050. godine izgubiti četvrtinu svoje populacije. I u Italiji situacija nije bolja. 2050. umjesto sadašnjih 60, sa trenutnom stopom prirodnog priraštaja, Italija će imati tek 36 miliona stanovnika.\nSve starija i malobrojnija evropska populacija, kažu mnogi stručnjaci, postaće zavisna od uglavnom muslimanske, vanevropske imigracije. Kritičari tvrde da su tretmanom «gastarbajtera – radnika na privremenom radu» koji se dodjeljuje imigrantima, Evropske vlade zapostavile socijalnu integraciju tih ljudi.\nMartin Voker poznati britanski novinar stacioniran u Sjedinjenim Državama kaže da uglavnom siromašni i društveno marginalizovani Muslimani sebe ne doživljavaju Evropljanima i da stoga stvaraju svoja, paralelna društva unutar velikog broja zapadnih zemalja.\n«Ako postoji nešto veliko što Evropa može da nauči od Amerike – to nije ni ekonomska rezonantnost, niti je to moć «zapošljavanja i otpuštanja» na tržištu rada, već – po mom mišljenju – sposobnost Amerike da asimilira, da ustanovi i poštuje širi smisao identiteta koji objedinjava američke Italijane, Njemce, Arape, Libance, Japance i druge.»\nStručnajci okupljeni na panelu u Centru «Vudro Vilson» zaključili su da potencijalna transformacija EU u buduću svjetsku supersilu zavisi prevenstveno od sposobnosti jednog broja njenih članica da se suoče a izazovima ekonomskih i demografskih promjena.\nTrenutna trgovinska razmjena EU i SAD u vrijednosti od čak 2 i po biliona dolara čini čak 60 odsto ukupne globalne trgovinske razmjene, daleko više od bilo koje trgovinske relacije na planeti.


Kadetkinje savladale Litvaniju, protiv Hrvatske za plasman od 9. do 12. mesta\nKadetska reprezentacija Srbije, igračice rođene 2001. godine i mlađe, ostvarila je veoma važnu pobedu na Evropskom prvenstvu koje se održava u Buržu (Francuska). Trijumfom protiv selekcije Litvanije u meču za plasman od 9. do 16. mesta 71:42 (18:12, 8:13, 26:9, 19:8) izabranice selektora Zoran Tira izborile su opstanak u "A" diviziji evropske košarke. Naš tim je imao mnogo oscilacija u prvom poluvremenu, ali je zato odigrao gotovo savršeno u trećoj četvrtini kad je slomio otpor rivala i trasirao put prema veoma ubedljivoj pobedi. Sledeći meč u borbi za plasman od 9. do 12. mesta kadetska reprezentacije Srbije igra u petak (20:45) protiv selekcije Hrvatske.\nSilno motivisane da iskoriste već prvu meč loptu i obezbede opstanak na šampionatu, srpske kadetkinje su dobro krenule i preko Neđe Nedeljkov i Nikoline Deurić povele sa 16:8. Međutim, na početku druge četvrtine naš tim više od pet minuta nije uspeo da poentira što su Litvanke iskoristile da smanje na 20:18, a u 18. minutu dođu do izjednačenja – 23:23.\nOstaće tajna šta je selektor Tir rekao svojim izabranicama na pauzi između dva poluvremena. U trećoj četvrtini su srpske kadetkinje odigrale besprekorno, postigle isti broj poena kao u prvom poluvremenu. Firiozno su najpre napravile seriju 12:0, a na isteku 30. minuta imale nedostižnu prednost – 52:34. Mogle su u nastavku duela da se opuste naše košarkašice, zaigraju kako znaju i deklasiraju nemoćnog rivala sa čak 29 poena razlike – 71:42.\nSRBIJA U16: Dešić 5, Smailbegović 8, Mitrović 3, Čorto 3, Deurić 11, Nedeljkov 25, Mužević, Ristić 6, Zarić, Popović 2, Stefanović 4, Jovanović 4.\nLITVANIJA U16: Zdanevičiute 3, Jankauskaite 5, Kinkevičiute 2, Miknaite, Palijite, Motekatite, Sinickaite 6, Garniskaite 3, Kaupite, Savostaite 2, Cizauskaite 4, Visockaite 17.


Udruženje poslovnih žena Srbije će po trinaesti put dodeliti nagradu Cvet uspeha za ženu zmaja najboljim preduzetnicama u Srbiji. Takođe, u okviru ove manifestacije, drugu godinu zaredom će biti dodeljeno i priznanje Rodno najsenzitivnija kompanija. Imena nagrađenih preduzetnica zmajica i rodno najsenzitivnijih kompanija biće saopštena na svečanoj ceremoniji dodele priznanja 6. novembra 2019. godine u Operi i teatru Madlenianum u Beogradu.\nMeđu kandidatkinjama za prestižnu nagradu Cvet uspeha za ženu zmaja su uspešne preduzetnice iz cele Srbije, iz najrazličitijih delatnosti kao što su: proizvodnja kozmetičke aparature, pribora za građevinske radove, organske hrane, ruralno žensko preduzetništvo, trgovina mernom i laboratorijskom opremom, zdravstvo, edukacija, pa sve do oblasti odnosa sa javnošću i digitalnih komunikacija. Priznanja se dodeljuju u dve osnovne kategorije: za Najevropskiju žensku firmu i za Najbolji model zapošljavanja žena. Komisija zadržava pravo da osim u osnovnim kategorijama, dodeli i specijalna priznanja za poseban doprinos promociji ženskog preduzetništva u oblastima u kojima su postignuti najbolji rezultati.\nU odnosu na prethodnu godinu broj prijavljenih kompanija za priznanje Rodno najsenzitivnija kompanija je udvostručen i u izuzetno jakoj konkurenciji su kompanije: Avon Srbija, Banca Intesa, Continental/Conti Tech Fluid Serbia, Direct Media, Generali osiguranje Srbija, Manpower, MOL Serbia, Rudnik i flotacija Rudnik, UniCredit Bank i Vip mobile. Očigledno je da se ovo priznanje pozicionira kao prestižno i poželjno među velikim kompanijama koje u svom poslovanju primenjuju strategije rodne senzitivnosti i društveno odgovornog poslovanja, principe osnaživanja žena Agencije za rodnu ravnopravnost Ujedinjenih nacija (UN WOMEN), i koje pružaju najbolji model uključivanja žena u lance dobavljača.


RADMANOVIĆ: OTVARA SE PUT ZA BEZUSLOVNO FORMIRANJE VIJEĆA MINISTARA BIH | Hayat.ba\nPotpredsjednik Saveza nezavisnih socijaldemokrata (SNSD) Nebojša Radmanović tvrdi da se otvara put za jednu drugu vrstu razgovora, koji može omogućiti formiranje Vijeća ministara BiH, kako kaže, bezuslovno.\nMoguće je, navodi, da se u narednom periodu brzo postigne dogovor u vezi s konstituisanjem Vijeća ministara i samim tim završetka posla oko konstituisanja vlasti u BiH.\nSNSD, kaže, ostaje pri stavu da niko ne može postavljati uslove za formiranje Vijeća ministara.\nNa pitanje da li Godišnji nacionalni plan (ANP) za NATO više nije uslov, Radmanović je na koferenciji za novinare rekao da je ANP tehničko pitanje za ukupne reforme u BiH te da nije trebao da bude uslov.\nAko je ANP vezan za MAP, to ne možemo usvojiti. Samo ono što piše u dokumentu, koje jesu reforme koje su već u toku i kojima ne možemo da stignemo, naprimjer, Srbiju, ne bi trebalo da budu sporne. Naravno da će to uvijek biti predmet razgovora s partnerima s kojima formiramo vlast. Oni su izmisli da je to uslov, mi mislimo da to ne treba da bude uslov. Čini nam se da ima načina da to pitanje prevaziđemo – ustvrdio je Radmanović.\nRadmanović, koji je i zamjenik predsjedavajućeg Predstavničkog doma Parlamentarne skupštine Bosne i Hercegovine, tvrdi da je SNSD tek jučer, nakon godinu dana, imenovao svoje kandidate za parlamentarne komisije, jer su se SDS i PDP “odlučili da, protivno interesima RS, izmijene Poslovnik i ostave mogućnost nekom drugom da mimo volje građana RS, upravlja parlamentom BiH“.\nNajavio je da će SNSD u narednom periodu predložiti i članove u komisije Doma naroda, te dodao da je važno da se formiraju i zajedničke komisije.


ponedeljak, 19 mart 2012 11:58\nZa godinu dana privrednik prođe kroz 157 procedura plaćajući poreze i takse.\nZa godinu dana privrednik u Srbiji prođe kroz tačno 157 procedura dok plati porez na dodatu vrednost i ostale parafiskalne namete poput naknade za šume, zagađivanje voda i odvodnjavanje, te dok dobije dozvolu za gradnju, prođe kroz carinsku, sanitarnu i ostale inspekcije, izbrojala je Nacionalna alijansa za lokalni ekonomski razvoj (NALED).\n- Srbija se hvali niskom stopom poreza na dobit preduzeća, ali ogroman je i povećava se broj kvazifiskalnih nameta. Identifikovano je preko 250 različitih taksi, naknada i drugih nameta, mimo poreza - kaže Dušan Vasiljević, stručni saradnik NALED-a.\nNaknade za "slivnu vodu", "ispuštenu vodu" i "odvodnjavanje"\n- za slivnu vodu\n- za zagađivanje voda\n- za ispuštenu vodu\n- za odvodnjavanje\n- desetak ekoloških naknada\n- taksu za šume u visini 0,025 odsto prihoda\n- troškove polaganja stručnog ispita za zdravstvene radnike i dodele naziva primarijus: 8.990 din.\n- troškovi polaganja za stručni ispit o praktičnoj osposobljenosti za obavljanje poslova bezbednosti i zdravlja na radu: 12.000 din.\n- troškovi polaganja teorijskog dela stručnog ispita za turističkog vodiča: 18.000 din.\nVećina tih opterećenja nagomilala se prethodnih godina kad su lokalnim samoupravama skresani transferi iz republičkog budžeta zbog krize. Da bi popunile rupe u lokalnim kasama, opštine su izmišljale nove namete i podizale cenu starih, pa je tako recimo taksa za reklamiranje firme, takozvana firmarina, u jednoj maloj šumadijskoj opštini povećana za neverovatnih 345 odsto - sa 37.000 na 128.000 dinara. Iako su krajem prošle godine usvojene izmene zakona o finansiranju lokalnih samouprava koji im obezbeđuje duplo veće prihode, opštine ne nameravaju da skrešu opterećenja privredi pravdajući se da su uz veće prihode dobile i veće troškove.\nU Ministarstvu ekonomije kažu da se zakonskim izmenama stvorio prostor za smanjivanje i ukidanje nekih nameta, kao i za snižavanje stope poreza na imovinu.\n- Ministarstvo ekonomije nema pravni osnov da nametne smanjenje nameta taksi, poreza i naknada lokalnim samoupravama, već je na njima da prepoznaju važnost njihovog smanjenja kako bi podstakli razvoj preduzetništva i uticali na smanjenje troškova po tom osnovu, kao i stvaranje pozitivnog poslovnog ambijenta za privlačenje novih investicija i očuvanje postojećih biznisa - kažu u Ministarstvu ekonomije.\nVlada Srbije usvojila je uredbu koja omogućava opštinama da vlasnicima malih i srednjih preduzeća daju zemljište u zakup bez naknade ili po cenama nižim od tržišnih. Predsednik Skupštine zajednice preduzetnika Privredne komore Srbije Miroslav Miladinović kaže da bi jedan od dobrih poteza za razvoj malih i srednjih preduzeća bio i da se poreskom reformom uredi da porezi budu stimulativni. Miladinović je rekao da Zajednica preduzetnika u saradnji sa Ministarstvom finansija priprema nacrt zakona o otpisu kamate na dospele obaveze po osnovu nekih poreza i doprinosa za socijalno osiguranje na dan 31. decembar 2011. godine. Suština predloga je da se preduzetnicima omogući da u roku od 12 meseci uplate glavnicu duga, a kamata bi bila otpisana.


Vučić: Srbija nastavlja ka EU\nPolitikaVučić: Srbija nastavlja ka EU\n06/05/2022 | 23:09\nPredsednik Srbije Aleksandar Vučić obratio se danas javnosti i tom prilikom govorio o svim strateškim pitanjima Srbije u narednom periodu.\nIzmeđu ostalog, Vučić je poručio da je pritisak na Srbiju sve jači, i da iz zapadnih zemalja gotovo niko ne govori o normalizaciji odnosa sa Prištinom, već isključivo o međusobnoj prizanju, kako bi predsedniku Rusije Vladimiru Putinu izbili argumete o priznanju DNR i LND u Ukrajini.\nOn je dodao da je visoka cena koju Srbija plaća što nije uvela sankcije Rusiji, te da se to odražava na finansijsku situaciju u zemlji.\n„Ne možemo da se pojavimo na otvorenom tržištu kapitala, niti smo NATO niti zemlja EU i nismo uveli sankcije Rusiji. Mi smo uspeli da se manje zadužimo od onoga koliko smo vratili kredita od početka godine – 188 milijardu smo vratili, a uzeli 181 milijardu smo uzeli. Dakle, neto smo pozitivni”, rekao je Vučić.\nPredsednik Srbije izjavio je da je rast Srbije u prvom kvartalu 4,3 odsto i istakao da smo daleko od recesije.\nTakođe, Vučić je poručio da će se Srbija boriti da drži pod kontrolom inflaciju, ali ne urušavajući fiskalni sistem. On je istakao da ključne stvari nisu poskupele i da se time čuva socijalni mir.\nPredsednik Aleksandar Vučić dodao je, da što se tiče Prištine, cilj Republike Srbije je mir i stabilnost, a ne izazivanje sukoba i rata.\nPredsednik Srbije poručio je da Srbija mora da nastavi svoj evropski put i da bez evropskih investicija i političko pravnog okvira kroz koji je prolazila ne bi mogla da ostvari uspeh i bude najbrže rastuća ekonomija u Evropi.\nPrethodni članakRekreativni teniski turnir „OP Euroclub” u Zaječaru 8. maja\nSledeći članakDanas umereno oblačno, toplo i vetrovito


NAUKA I ŽIVOT Pametne tkanine\nBr.12 Decembar 2004 g.\nNAUKA I ŽIVOT\nČovek koji je ovom tkaninom posebno impresioniran, zove se Ted Starner i radi na Institutu za tehnologiju u Atlanti. On već 10 godina nosi kompjuter u obliku ranca, naočari koje su u stvari monitor a na ruci ima tastaturu sa 12 funkcija i to u obliku široke narukvice za nadlakticu! On kaže: “ Pametna tkanina daje mogućnost interakcije sa kompjuterom i to na način koji pojedincu treba i odgovara u svakodnevnom životu!”\nZamislite da imate tašnicu koja vas upozorava da ste zaboravili novčanik ili kišobran i da tu tašnicu kasnije možete da upotrebite kao maramu koja očitava, uzgred, nivo zagađenosti vazduha u gradu! A šta mislite o jednostavnoj spravici na zidu, koja zasvetli istog trenutka kad neko pokuša da se ubaci na vašu bežičnu internet liniju?!\nZahvaljujući sistemu kompjuterizovane tkanine koja je napravljena na Institutu za tehnologiju u Masačusetu, sve ove i neke bizarnije mogućnosti, će uskoro činiti našu svakodnevnicu. Svaki komad ove tkanine ima mikroprocesor i memoriju a potom i radio odašiljač, senzor, mikrofon ili baterije sa malim ekranom. Kombinacijom više ovakvih komada može se dobiti i različit oblik i različita namena - kažu autori A.Kejbl, G.Nanda i M.Bouv.\nDonja strana tkanine je premazana nepropusnom smolom da bi se obezbedila otpornost i na vodu i na vlagu. Potom je premazana tankim slojem pene i na kraju spojena sa odgovarajućom tekstilom. Ono što impresionira je mogućnost kombinovanja sa čitavim nizom drugih uređaja kao što je “bluetooth” ili procesor računara.\nSpajanje različitih komada se izvodi uz pomoć “Velkro” tehnologije da bi se izbegli i fizički i električni kontakti. Delovi tkanine imaju osnovne oblike kvadrata i trougla pa se time daje na volji vlasniku da sledi modu, sopsveni dizajn ili tuđi nacrt. Predviđeni su modeli torbica, kaiševa, marama ili zavesa! Istraživači na polju ekspanzivne kompjuterske tehnologije su već smislili jakne i kapute sa senzorima, ali oni još uvek ne mogu da se koriste za više namena. Tašnica koja opominje vlasnika da je nešto zaboravio opremljena je radio antenom i prijemnikom.Ova jedinica je programirana da sluša signale radio frekfencije za identifikaciju (RFID) kojom su obeležene stvari u torbici, kao što je mobilni telefon, ključevi, novčanik...Zatim počinje očitavanje kodova kojim su stvari u torbici obeležene. Modul reaguje sintetizovanim glasom u slučaju da sve stvari nisu na broju: “Mobilni-da, novčanik-da, ključevi-ne!”\nAutori se ovde nisu zaustavili jer već planiraju da sistem bude još bolji ili pametniji. Trenutno rade na tome da sistemu dodaju “bluetooth” i da ugrade čip koji će omogućiti da se preko njega sa mreže automatski skida vremenska prognoza. Tada bi vam se pametna tkanina obraćala samo u slučaju da ste zaboravili kišobran ili da već pada kiša! Ovo otvara praktično beskrajne mogućnosti pa autori ističu da će vlasnici pametne tkanine moći da poruče i sa mreže skinu sve što im treba, kao što se danas skida melodija za zvono mobilnog telefona!


Humska: Promocija Bate Mirkovića, novog šefa struke crno-belih\nNa jučerašnjoj sednici Upravnog odbora fudbalskog kluba Partizan dosadašnji trener crno-belih Miroslav Đukić razrešen je dužnosti šefa stručnog štaba, a na njegovo mesto postavljen je Zoran Mirković, nekadašnji igrač i funkcioner crno-belih.\nMirković na mesto šefa struke crno-belih dolazi sa mesta pomoćnika selektora Crne Gore Ljubiše Tumbakovića. Njegov prvi saradnik u stručnom štabu biće stari Gordan Petrić, takođe nekadašnji igrač, a jedno vreme i generalni sekretar kluba.\nZoran Mirković je kao igrač u crno-belom taboru boravio u dva navrata – prvi put u periodu od jula 1993. do jula 1996. godine, a potom u periodu od februara 2004. do decembra 2006. godine. Zabeležio je ukupno 253 nastupa u dresu Partizana, uz 6 postignutih pogodaka. Pored Rada i Partizana nosio je i dresove Atalante, Juventusa i Fenerbahčea. Za reprezentaciju Jugoslavije nastupio je 59 puta i bio je učesnik Svetskog prvenstva u Francuskoj 1998. godine.\nPogledajte video izveštaj sa današnje promocije novog šefa struke crno-belih:


Odalović: Nastaviće se iskopavanja u Rudnici\nPredsednik Komisije Vlade Srbije za nestala lica Veljko Odalović izjavio je da je nedostatak sredstava jedini razlog za odlaganje iskopavanja u Rudnici.\nPrema njegovim rečima, odmah se krenulo u obezbeđivanje novih sredstava, i u saradnji sa međunarodnim organizacijama za nastavak radova na trećoj lokaciji, koja se nalazi na teško pristupačnom terenu.\n"To je jedini razlog zašto je došlo do zastoja i očekujem da će se sve rešiti u narednih nekoliko dana", rekao je Odalović.\nOn je precizirao da je upućen zatev i Vladi Srbije da se iz budžetske rezerve odobre dodatna sredstva dodavši da očekuje da će to biti i urađeno na narednoj sednici vlade.\nPredsednik Komisije za nestala lica je podsetio i da je iskopavanje finansirano i u dogovoru sa nekoliko međunarodnih organizacija, ali da su "doznake izostale".\nOdalović je naveo i da nije upoznat sa zahtevom, koji je tim povodom prištinska strana uputila za sastanak Radne grupe, koju čine predstavnici dve komisije i Međunardnog komiteta Crvenog krsta. On je dodao da je, ako bude zateva za održavanjem tog sastanka, Komisija Vlade Srbije spremna da se dogovori oko tog, ali i drugih otvorenih pitanja.\nPredsednik kosovske Komisije za nastala lica Prenk Đetaj izjavio je juče da je u Rudnici iskopavanje trebalo da se nastavi na trećoj lokaciji, gde se takođe sumnja da ima posmrtnih ostataka, ali do toga nije došlo zato što je srpska strana prekinula radove uz obrazloženje da joj nedostaju sredstva.


(VIDEO) Izvršena obdukcija, Gadafijevo telo biće predato porodici - Bizlife.rs\n(VIDEO) Izvršena obdukcija, Gadafijevo telo biće predato porodici\n10:05 Misatra, 23/10/2011\nObdukcija tela Moamera Gadafija izvršena je u Misrati, rekao je za Bi-Bi-Si jedan zvaničnik nove vlasti i dodao da će telo bivšeg libijskog lidera biti predato njegovoj porodici.\nI Sjedinjene Američke Države pozvale su nove vlasti Libije da saopšte sve okolnosti Gadafijeve smrti “na otvoren i transparentan način”.\nVojni komandanti novih prelaznih vlasti u libijskom gradu Misrati izjavili su ranije da obdukcija tela ubijenog Gadafija neće biti izvršena, uprkos tome što još nije u potpunosti razjašnjeno kako je on preminuo. Gadafijevo krvavo telo bilo je izloženo u hladnjaku tržnog centra u Misrati, gde su građani u dugačkim redovima čekali da ga vide.\nGadafi je, prema navodima Nacionalnog prelaznog saveta, poginuo u četvrtak nakon hapšenja kod Sirta, kada je zadobio metak u glavu u unakrsnoj vatri snaga koje ga podržavaju i snaga prelaznih vlasti. U međuvremenu su se međutim pojavile nove tvrdnje o okolnostima pogibije svrgnutog libijskog lidera.\nPripadnik pobunjeničkih snaga iz Bengazija Sanad al-Sadek al-Ureibi (22), koji kaže da se pridružio borcima u Misrati kada su krenuli u napad na Gadafijev rodni grad Sirt, na video snimku postavljenom na internetu, tvrdi da je lično zarobio Gadafija i dvaput pucao u njega, smrtno ga ranivši.\nS druge strane, pobunjenici iz Misrate koji su učestvovali u opsadi Sirta navode da Gadafija nije ubio nijedan od njih.\nKontroverze u vezi sa poslednjim trenucima života Gadafija nastavljene su, kada je list “Dejli mejl” objavio snimak koji prikazuje da je bivši libijski lider ubijen metkom u čelo.


» Mladi i Evropska unija\nZa učenike Ekonomsko-trgovinske škole u Novom Pazaru organizovana je prezentacija programa Evropske unije koji su namenjeni i dostupni mladima u Srbiji. Razgovor sa mladima pod nazivom „Mladi i Evropska unija – predstavljanje programa Evropske unije za mlade“ imao je cilj da omogući informisanje i podsticanje mladih da iskoriste mogućnosti koje nudi program Erazmus plus, kao i mogućnosti za volontiranje u zemljama Evropske unije u okviru Evropskog volonterskog servisa.\nRazgovor i prezentaciju vodio je Teo Taraniš, član Tima Evropa Srbija. Mladima se obratila i Marina Rakić, predstavnica EU info centra iz Beograda, koja je mlade upoznala sa aktivnostima koje EU info mreža u Srbiji sprovodi sa ciljem informisanja građana o procesu evropskih integracija.\nTokom diskusije mladi su izrazili interesovanje za korišćenje programa koji su predstavljeni i postavljali pitanja u vezi sa načinima za konkurisanje. Takođe, naglasili su značaj pružanja konkretnih informacija mladima kako bi mogli da koriste benefite koje proces evropskih integracija donosi.\nPrezentacija je organizovana u okviru aktivnosti Tima Evropa Srbija uz podršku Delegacije Evropske unije u Republici Srbiji i EU info centra.\nRadio vesti EU Info Centra – 13.10.2017.


Dok Hari ne odluči, „Psiho“ Pirs na klupi Engleske - Sportske.net\nDok Hari ne odluči, „Psiho“ Pirs na klupi Engleske\nFudbalska asocijacija je objavila da će Stjuart Pirs obavljati ulogu privremenog selektora reprezentacije Engleske dok se ne pronađe trajno rešenje za klupu Gordog Albiona.\nOdlazak Fabija Kapela ostavio je upražnjeno mesto na klupi reprezentacije Engleske i prostor da se, ranije nego što je bilo očekivano, na poziciji selektora nađe velika želja javnosti, Hari Rednap.\nIpak, dok se ne bude znalo više informacija i dok se ne donese zvanična odluka, ulogu privremenog selektora obavljaće Stjuart Pirs, saopštio je predsednik Fudbalske asocijacije Engleske Dejvid Bernštajn.\n„Stjuart Pirs će u narednom periodu obavljati ulogu selektora i vodiće našu selekciju na prijateljskom meču protiv Holandije.“\n„Pirs ima veliko iskustvo, u prošlosti je radio sa mladom reprezentacijom, a i na seniorskom nivou duže vreme je sarađivao sa Fabiom Kapelom. Imam veliko poverenje u njega, uveren sam da je reprezentacija u dobrim rukama dok ne saopštimo ime novog selektora.“ rekao je Bergštajn.\nKao što je predsednik FA već napomenuo, prvi ispit za Stjuarta „Psiha“ Pirsa biće utakmica protiv Holandije koja se igra 29. februara.


BiH dobila prvu generaciju dječijih i adolescentnih psihoterapeuta\nAzra Arnautović, Belma Žiga, Đana Lončarica, Mirela Badurina, Mirjana Gavrić-Hopić, Sabina Zijadić-Husić, Selma Gaši, Senka Čimpo i Srebrenka Hota prva su generacija diplomiranih dječijih i adolescentnih integrativnih psihoterapeuta u BiH, koja je promovirana danas na Ekonomskom fakultetu u Sarajevu.\nPsihoterapeutkinja Mirela Badurina istaknula je da su polaznice završile studij u okviru programa koji je Bosanskohercegovačka integrativna dječija i adolescentna psihoterapijska asocijacija (BHIDAPA) pokrenula za stjecanje diplome iz oblasti dječije i adolescentske psihoterapije radi velike potrebe za tim kadrom.\n- Istraživanja pokazuju da svako četvrto dijete rane adolescentne dobi pati i pod rizikom je od razvoja mentalnog poremećaja. S druge strane, u BiH je i deficit kadra i profesionalaca za rad s djecom i adolescentima. Nemamo više vremena, moramo umreženo raditi i dobro sarađivati da sačuvamo dijete - istaknula je Badurina.\nVeliku zaslugu za uspjeh mladih psihoterapeutkinja imale su i njihove profesorice Dubravka Kocijan-Hercigonja, Vera Daneš-Brozek i Lidija Petocić, pred kojima su i položile završne radove. Nakon polaganja zakletve, studentice su svojoj profesorici Dubravki Kocijan-Hercigonji poklonile pjesmu.


Vožnja električnom "korsom" - 100 kilometara za 100 dinara - Izazov\nVožnja električnom „korsom“ – 100 kilometara za 100 dinara\nRadio-televizija Srbije 2. decembra 2019. 23:24\nMeđu prvima u svetu imali smo priliku da provozamo i novu "opel korsu elektro" i da se upoznamo sa računicom budućeg kupca. Ako bismo je vozili po Beogradu sto kilometra ta vožnja bi nas koštala samo 100 dinara po sadašnjim cenama struje.\nBazična verzija "korse" opremljena je, između ostalog, automatskom "klimom", sa opcijom daljinskog aktiviranja, električnom parkirnom kočnicom, beskontaktnim otključavanjem i startovanjem vozila, kao i multimedijalnim sistemom sa sedmoinčnim ekranom osetljivim na dodir.\n"Naš cilj je da cenom stignemo verzije na benzin i dizel i da za šest godina korišćenja našim kupcima obezbedimo benefit od još najmanje 10.000 evra. Time stimulišemo novu tehnologiju", kaže Krif Brejer iz "Opela".\n"Rang i domet zavise od režima vožnje, a sa jednim punjenjem zagarantovana je vožnja 250 do 300 kilometara", kaže Krif Brejer.


Više od 6 miliona donirano u 2019. godini, poslovni sektor najveći donator – Portal Nikšić\nViše od 6…\nViše od 6 miliona donirano u 2019. godini, poslovni sektor najveći donator\nViše od 6 miliona eura je donirano u Crnoj Gori u 2019. godini kroz 851 donaciju – jedan je od zaključaka godišnjeg izvještaja o stanju filantropije u Crnoj Gori, koji je pripremio Catalyst Balkans. Izvještaj koji je predstavljen juče na vebinaru „Crna Gora daruje – 2019“ pokazuje da filantropija u Crnoj Gori bilježi trend rasta još od 2013. godine, kada je Catalyst Balkans počeo proces sakupljanja podataka i praćenja donacija u Crnoj Gori.\nNivo donatorskih aktivnosti povećan je i u 2019. godini. Zabilježeno je ukupno 851 donacija, što je značajan skok od 44,7 odsto u poređenju sa 2018. godinom.\nPrema podacima iz izvještaja, poslovni sektor bio je najaktivniji kada su donacije u pitanju u 2019. godini, sa povećanjem procenta u odnosu na 2018. Procenat donacija od strane građana neznatno je opao, dok su pojedinci zadržali svoj nivo aktivnosti. Najveća podrška bila je usmjerena na institucije (38,5 odsto), zatim pojedince/porodice (28,4 odsto) i neprofitne organizacije (24,9 odsto). Iako je nivo pomoći usmjeren prema institucijama varirao tokom godina, ovaj tip primaoca ostao je dominantan, kada je riječ o interesovanju donatora.\nNajviše podrške, po prvi put nakon 2015. godine, dobile su marginalizovane grupe, među kojima su najveći korisnici osobe sa invaliditetom. Podaci pokazuju da su građani, poslovni sektor i pojedinci povećali učestalost svog davanja u ovoj oblasti. Slijede podrška zdravstvenoj zaštiti, obrazovanju i smanjenju siromaštva sa zabilježenim padom procenta donacija u sistem zdravstvene zaštite, ali povećanjem za sektor obrazovanja. Smanjenje siromaštva je nastavilo da dobija podršku donatora, uz isti nivo učestalosti kao u 2018.\nPodaci pokazuju da je u 2019. godini najveći procenat donacija bio usmjeren na centralni dio Crne Gore, odnosno 38,8 odsto, što ukazuje na nastavak trenda započetog prije dvije godine. Evidentirano je smanjenje aktivnosti donatora prema sjeveru, sa zabilježenih 25,4 odsto, dok je isti nivo pomoći usmjeren prema južnoj regiji, i to 30,7 odsto.\nU poređenju sa prethodnom godinom, dijaspora je bila manje aktivna, ali je procenat doniranog iznosa koji je došao iz dijaspore u 2019. bio veći.\nKompletan izvještaj možete pronaći ovdje.\nIstraživanje Davanja u Crnoj Gori (Research Giving Montenegro) 2019 – Godišnji izvještaj o stanju filantropije dio je šire inicijative za promovisanje i stimulisanje filantropije u regionu koju sprovodi Catalyst Balkans. Predstavljanje rezultata istraživanja organizovali su Fond za aktivno građanstvo i Catalyst Balkans fondacija u okviru regionalnog projekta “UKLJUČI SE i utiči: Razvoj filantropije za jače građansko društvo”. Projekat realizuje SIGN mreža fondacija iz zemalja jugoistočne Evrope, uz podršku Evropske unije i Balkanskog fonda za demokratiju.


Vestiointernetupoznavanju: Volite da fotografišete selfije: Onda je ovo loša vest za vas!\nIstraživači tvrde da ljudi opsednuti snimanjem selfija imaju psihičku dijagnozu zvanu "selfitis". Pravljenje selfija predstavlja fotografisanje samog sebe najčešće prednjom kamerom prenosivih elektronskih uređaja. Kako tvrde, postoje tri vrste ovog poremećaja.\nU radu objavljenom u Međunarodnom časopisu za mentalno zdravlje i zavisnost stoji "da je kao i kod zavisnosti od interneta, koncept "selfitisa", odnosno zavisnosti od fotografisanja selfija počeo kao zabava, ali da je istraživanje kao i ovaj rad empirijski potvrdilo njegovo postojanje".\nIstraživači su naveli da će studija koju je napisao doktor Mark Grifits sa Notingam Trent univerziteta pomoći pri razumevanju "interakciju čovek-računar, putem brojnih elektronskih uređaja".


RTS :: Vučić: Odmah povezati beogradski metro sa železničkom stanicom Prokop\nEkonomija Vučić: Odmah povezati beogradski metro sa železničkom stanicom Prokop\nponedeljak, 23. maj 2022, 13:22 -> 21:48\nPredsednik Srbije Aleksandar Vučić obišao na Makiškom polju radove na izgradnji beogradskog metroa. Vučić je podsetio da je prva linija Mirijevo - Makiš, druga Mirijevo - Bežanija, a treća Banjica - Bežanija. Važno je da se sa tim projektom ne kasni, već da Beograd zaista 2028. godine dobije svoj metro, poručio je Vučić.\nNa Makiškom polju u toku su radovi na izgradnji beogradskog metroa, a danas ih je obišao predsednik Aleksandar Vučić.\n"Ovo izgleda impresivno, za razliku od pre nekoliko meseci kada je sve počelo", rekao je Vučić.\nMinistar finansija Siniša Mali preneo mu je da radovi idu brže od planirane dinamike.\n"Ukupno je oko 72 hektara, 16 hektara je već završeno, nasuto kamenom, očekujemo i peskom uskoro. Daleko idemo ispred plana", rekao je Mali.\nMinistar je dodao da se u septembru očekuje potpisivanje ugovora za izgradnju infrastrsukture, odnosno saobraćanjica po celom Makiškokom polju, kako bi se ceo taj deo otvorio za razvoj i izgradnju.\n"To je važno za Železnik, Ostružnicu, druga naselja", konstatovao je predsednik Vučić.\nMali mu je preneo i da se u septembtu, a najkasnije u oktobru očekuje ugovor za izgradnju samog depoa.\nDo kraja godine Ežis bi trebalo da završi idejni projekat prve linije, kako bi, po planu, polovinom naredne godine, počela gradnja te prve linije.\nVučić je podsetio da je prva linija Mirijevo - Makiš, druga Mirijevo - Bežanija, a treća Banjica - Bežanija.\nMetro brzo napreduje, važno za dalji rast ekonomije\nPredsednik Vučić izjavio je, nakon što je obišao radove na izgradnji beogradskog metroa, da je veoma zadovoljan što radovi brzo napreduju, "ispred roka", i da je važno da se sa tim projektom ne kasni, već da Beograd zaista 2028. godine dobije svoj metro.\nVučić je zahvalio francuskim i kineskim partnerima na projektu, ali i domaćim kompanijama, koje su u značajnoj meri angažovane kao podizvođači, te radnicima koji su svakodnevno na gradilištu.\n"U poređenju sa onim što je bilo kada smo poslednju put bili ovde, ovo je neuporedivo. Zadovoljan sam što brzo napreduju radovi, ispred smo vremena i rokova", rekao je Vučić.\nUkazao je da je važno da nema kašnjenja, i da Beograd najkasnije 2028. godine dobije svoj metro, da se pokaže da spadamo u red najmodernijih gradova, sa najmodernijim metroom, najrazvijenijim saobraćajem...\n"Moramo da imamo metro, i zbog broja ljudi i zbog broja automobila. Potrebno je tražiti alternativna rešenja, a bez metroa, voza, bez brze pruge Beograd - Novi Sad, teško da bismo izdržali pritisak", ukazao je predsednik.\n"Obilaziću radove i češće"\nVučić je naveo da je izgradnja metroa "fantastičan projekat", na kojem se radi vredno i marljivo, dodajući da će obilaziti radove i češće, kako bi podstakao ljude da nastave da rade, zato što je to od ogromnog značaja.\n"To je od prioritetnog značaja, za rast BDP-a, rast ekonomije, upošljavanje ljudi... da se ne prepustimo stihiji, lošim vestima, već da radimo, da pokušamo da se izvučemo sa najmanje štete, da posao obavimo, da zemlju gradimo", rekao je Vučić.\nUkazao je da je važno da se vredno radi na velikom poslu na izgradnji metroa, jer to pokazuje da zemlja uspeva da gradi pod ovako nepovoljnim okolnostima.\nPodsetio je da će sve tri linije metroa povezati grad, Novi Beograd, Voždovac, Zvezdaru, Čukaricu, Savski venac, Stari grad...,i biće pomoć u regulisanju saobraćajnih problema.\nFrancuskim partnerima je posebno zahvalio i na ulaganjima u beogradski aerodrom, dodajući da je Vansi investirao ogromnan novac u radove na aerodromu, u jeku koronavirusa, kad je bilo najteže, a upravo to je, kaže, doprinosilo rastu BDP-a.\nDodao je da je ugovor sa Vansijem jedan od najboljih koje je neko mogao da potpiše, a francuski partner je ispunio sve ugovorne obaveze i pokazao poštovanje prema Srbiji.\nTakođe, zahvalio je i kompaniji "Power China", koja svoj posao radi dobro na metrou, podsećajući da oni rade i na projektu obilaznice oko Beograda, koji je takođe važan infrastrukturni projekat.\n"Nismo obustavili nijedan projekat uprkos krizi"\nPredsednik Srbije istakao je da uprkos trenutnoj situaciji uzrokovanoj ratom u Ukrajini, nijedan infrastrukturni projekat u Srbiji nije zaustavljen.\nVučić je, upitan za infrastrkturne projekte, da li se nešto promenilo s obzirom da su cene građevinskog materijala skočile, da li je bilo zahteva izvođača za promenom ugovora, kao i koji su prioriteti države, jer se čini da su energetske potrebe izbile u prvi plan, kao što su skladišta gasa i nafte, rekao da bi voleo kada bi mogli da biramo prioritete.\nRadovi počeli u novembru\nPočetak radova na izgradnji beogradskog metroa, velikog infrastrukturnog projekta na koji građani srpske prestonice čekaju decenijama, ozvaničen je u novembru prošle godine radovima na nasipanju i pripremi terena na Makiškom polju gde će biti izgrađen depo budućeg metroa.\nOsim izgradnje metroa, planom generalne regulacije šinskih sistema predviđeno je proširenje tramvajske mreže i BG voza čime će biti omoguceno da 2030. godine šinski sistem postane dominantan podsisitem u javnom prevozu u Beogradu.


Pejović: Mjere Vlade ne daju rezultate | MINA\nNaslovnica MINA Business Pejović: Mjere Vlade ne daju rezultate\nPejović: Mjere Vlade ne daju rezultate\nPodgorica, (MINA-BUSINESS) – Dosadašnje Vladine mjere za pomoć građanima i privredi usljed pandemije koronavirusa nijesu dale dovoljan rezultat, ako se uzme u obzir dramatično povećanje broja nezaposlenih od kraja februara zaključno sa junom, ocijenio je ekonomista Zarija Pejović.\nOn je za Dan kazao da je prema podacima Zavoda za zapošljavanje broj nezaposlenih u tom periodu uvećan za 6,3 hiljade osoba.\n“Ako pođemo od subvencije na nivou minimalne bruto zarade, sredstva potrebna za zarade osoba koja su ostala bez posla od početka epidemije na mjesečnom nivou bi iznosila 2,3 miliona EUR. Da li je Vlada mogla da obezbijedi ova sredstva, ako već treći paket mjera procjenjuje na 1,2 milijarde EUR? Ako već polazimo od premise da mjerama Vlade\ntreba prije svega podržati radnike, a tek potom i kapital”, rekao je Pejović.\nStoga, kako je naveo, pomoć koju je Vlada pružila drugim paketom mjera zatvorenim i ugroženim djelatnostima, u smislu subvencionisanja zarada, očigledno nije bila dovoljna.\n“Pad tražnje nije isključivo posledica drastičnog smanjenja broja turista, već i negativnih iščekivanja privrede i građana koja uzrokuju veću štednju umjesto potrošnje, što dovodi do smanjenja prihoda, a konsekventno tome i do potrebe rezanja troškova kroz smanjenje broja zaposlenih. Stoga sam mišljenja da obuhvat subvencionisanja radnih mjesta treba biti veći, što upućuje na veća sredstva od predviđenih”, rekao je Pejović.\nKako gubitak posla u Crnoj Gori predstavlja i egzistencijalni silazak na rub siromaštva, Vlada treba da se, kako je kazao, fokusira na inkluzivnije pakete socijalne pomoći, kako bi se patnja uslijed gubitka prihoda umanjila i postigla kakva takva socijalna održivost, koja je i bez epidemije korone bila upitna.\n“Mada se govori o privrednom rastu u prethodnim godinama, ne zaboravimo da su realne zarade u najboljem slučaju stagnirale u prošloj\ndeceniji”, saopštio je Pejović.\nVlada trećim paketom mjera, kako je naveo, predviđa diverzifikaciju privrede, kako ona ne bi zavisila od turizma.\n“O tome je trebalo razmišljati puno ranije, s obzirom da su iskustva krize iz 2009. godine jasno upućivala da je rizično privredne aktivnosti bazirati na primarno jednoj djelatnosti. Za diverzifikaciju privrede bila bi potrebna makar decenija i u normalnim uslovima, umjesto četiri godine, koliko predviđa Vladin treći paket mjera”, poručio je Pejović.\nPrema njegovim riječima, kako se pad turističke tražnje preliva i na druge djelatnosti, za očekivati je veći pad javnih prihoda nego što je bio planiran.\n“To će svakako nametati potrebu dalje racionalizacije javne potrošnje, moguće i redukovanje zarada u javnom sektoru. Kako je u Crnoj Gori privatni sektor značajno naslonjen na javni, to će predstavljati dodatnu prijetnju za održivost zarada i u privatnom sektoru”, smatra Pejović.\nDa bi država, kako je naveo, u kriznom scenariju mogla da reaguje, potrebno je da na raspolaganju ima finansijske rezerve.\n“Crna Gora je prije korona krize raspolagala rezervama koje su poticale iz zaduženja i bila su namijenjena refinansiranju javnog duga. Javni prihodi u protekloj deceniji nijesu bili dovoljni da pokriju ni tekuću budžetsku potrošnju, pa je država posezala za zaduživanjem”, rekao je Pejović.\nStoga se, kako je zaključio, kroz umanjenje javnih prihoda nameće i rizik sposobnosti ispunjavanja finansijskih obaveza koja proističu iz javnog duga.


NATO: Putinove pretnje saveznicima su neprihvatljive - Sputnjik Srbija\n20:45 21 Jun 2021\n16:19 20.02.2019 (osveženo 16:30 20.02.2019) Preuzmite kraći link\nPrema njegovim rečima, NATO „ne želi novu trku u naoružanju“.\n„Saveznici su u više navrata pozivali Rusiju da uništi na transparentan način svoje rakete srednjeg dometa. Severnoatlantska alijansa analizira posledice toga što Rusija narušava Sporazum o raketama srednjeg i kratkog dometa. Kao što je jasno rekao generalni sekretar NATO-a, svaki odgovor će biti jedinstven i uravnotežen, a NATO ne namerava da razmešta novo kopneno nuklearno oružje u Evropi“, izjavio je Kazalet.\nOn je dodao da protivraketna odbrana NATO-a ima isključivo odbrambeni karakter, a da objekti u Rumuniji i Poljskoj potpuno odgovaraju Sporazumu o likvidaciji raketa srednjeg i kratkog dometa.\n„Primedbe Rusije na sistem protivraketne odbrane NATO-a predstavljaju novi pokušaj da se skrene pažnja s njenog narušavanja Sporazuma o raketama srednjeg i kratkog dometa. Te primedbe su zastarele i neosnovane“, rekao je Kazalet.\nPutin je ponovo istakao da Rusija neće prva razmeštati rakete u Evropi, ali je naveo da će, ukoliko Vašington bude razmestio u Evropi rakete srednjeg i kratkog dometa, Rusija biti prinuđena da preduzme simetrična i asimetrična dejstva. On je naglasio da bi rusko naoružanje u takvom slučaju moglo da bude upereno ne samo ka onim teritorijama koje za Rusiju predstavljaju direktnu pretnju, nego i ka onim teritorijama na kojima se nalaze centri za usvajanje odluka o upotrebi pretećih raketnih kompleksa.\nSporazum o likvidaciji raketa srednjeg i kratkog dometa, Putinovo obraćanje Federalnoj skupštini, NATO, Vladimir Putin


OEBS-ova Misija na Kosovu objavljuje uredan završetak glasanja | OSCE\nPočetna strana Novosti Vest i saopštenja OEBS-ova Misija na Kosovu objavljuje uredan završetak glasanja\nOEBS-ova Misija na Kosovu objavljuje uredan završetak glasanja\nPRIŠTINA, 06. maj 2012. godine – Sva OEBS-ova biračka mesta na Kosovu zatvorila su se danas nakon urednog završetka glasanja, rekao je šef Misija OEBS-a na Kosovu, ambasador Werner Almhofer. Prijavljeni preliminarni odaziv birača bio je 32.17 odsto.\n„Drago mi je što mogu izvjestiti da smo danas bili u stanju da omogućimo ljudima da iskoriste svoje pravo da glasaju u mirnom okruženju,“ rekao je ambasador Almhofer. „Uprkos nekim manjim tehničkim problemima, glasanje je danas prošlo na uredan način.“\nNekoliko biračkih mesta je kasnilo sa otvaranjem ali svi problemi su bili rešeni do 8:15 časova kada su sva biračka mesta, njih 90, otvorena.\nNisu prijavljeni sigurnosni incidenti i glasanje je prošlo u mirnoj atmosferi.\nNekoliko potencijalnih birača prijavili su probleme sa nalaženjem svojih imena na biračkim listama koje je OEBS dobio od Republičke izborne komisije.\nZbog velikog odaziva birača na nekim biračkim mestima u Mitrovičkom i Gnjilanskom regionu ta mesta su kasno zatvorena.\nTransport izbornih materijala ka Vranju i Raški, a koji obavlja OEBS, je u toku. Glasačke listiće će u Vranju i Raški prebrojati Republička izborna komisija.\n„Imajući u vidu izuzetno kratak period za sprovođenje ove operacije – nešto više od pet dana - zadovoljan sam da smo uradili najbolje moguće. Želim se zahvaliti osoblju Misije OEBS-a na Kosovu i osoblju OEBS-ovih misija i kancelarija od Tirane do Beča na njihovom napornom radu i podršci. Takođe smo zahvalni sigurnosnim agencijama, Kosovskoj policiji, EULEX-u i KFOR-u,“ dodao je Almhofer.


Foto: Ana Nikolić / youtube\nNaime, ona je ubrizgavala sopstvenu krvnu plazmu u lice kako bi doprinela koži da bude zategnuta i mladolika. Popularnu petodu koju rade mnoge svetske zvezde uradila je i naša pevačica, a bez problema je otkrila kako izgleda čitava procedura.\nAna Nikolić sa doktorkom Kristinom Davidović\nOvaj tretman uradila je kod najpoznatije doktorke estetske medicine Kristine Davidović kod koje dolazi veliki broj poznatih dama sa javne scene.\nRASTA JE PROŠLOST! Ana Nikolić priznala da ima simpatiju: Otkrila ko je i zašto ga nikad neće upoznati sa ćerkom Tarom\nMnoge je njena objava iznenadila i ostavila u čudu, međutim Nikolićeva je na šaljiv način želela da pokaže šta sve žene trpe zbog lepote.\nVIDEO: Ana Nikolić "Izbavite me odavde"\nAna Nikolić "Izbavite me odavde"


Sud blizi odluci o postavljanju branica | Institute for War and Peace Reporting\nSud blizi odluci o postavljanju branica\nPriblizavajuci se odluci o postavljanju branioca, pretresno vece je nalozilo da Slobodan Milosevic bude pregledan od strane nezavisnog kardiologa da bi se odredila njegova sposobnost da nastavi da se sam brani, kao i da bi se odredilo “verovatni uticaj na raspored sudjenja ako on sa tim nastavi”. Sud je odbio sugestiju prijatelja suda Stivena Keja da optuzeni mozda nece biti u stanju da podnese sudjenje uopste, uz obrazlozenje da za to nema dokaza.\nPozivajuci se na poslednji medicinski izvestaj iz koga proizlazi da se moze ocekivati da ce se Milosevicev zdravstveni problem ponavljati i razmatrajuci dosadasnji gubitak vremena zbog njegove bolesti, sud je primetio da “postoje dokazi da je zdravstveno stanje optuzenog takvo da on mozda nece biti sposoban da nastavi da se sam brani, i da bi nastavak toga mogao da utice na pravicno i efikasno sprovodjenje postupka.”\nVece je odredilo da sudjenje bude nastavljeno u jednoj nedelji u julu (14-21.jula), nakon cega ce biti odlozeno za otprilike sest nedelja - do kraja avgusta. Ovo ce nadoknaditi Milosevicu vreme za pripremu koje je izgubio zbog bolesti tokom protekla cetiri meseca. To ce takodje omoguciti vreme da sekretarijat identifikuje potencijalnog branioca, kako je to sud nalozio.\nU donosenju ove odluke, sud se oslonio na odluku pretresnog veca kojom je postavljen rezervni (standby) branilac u slucaju Seselj. Sud je, medjutim, istakao da nacini koji su predvidjeni za delovanje rezervnog branioca u tom slucaju “ne iscpljuju sve mogucnosti”. Drugim recima, vece koje sudi Milosevicu upozorava da ce mozda biti potrebna veca ili drugacija uloga za branioca, ukoliko zakljuci da je potrebno postaviti branioca radi obezbedjivanja nastavka sudjenja na pravican i efikasan nacin. Sud je takodje naglasio da zemlje kontnentalnog pravnog sistema, u koje spada i Srbija i Crna Gora, ne dozvoljavaju optuzenom da se sam brani u ozbiljnim krivicnim slucajevima, sto se takodje moze uzeti kao dodatno opravdanje za nametanje branioca uprkos negodovanju optuzenog.\nPostupanje suda moze se posmatrati kao izvrsenje predradova za postavljanje branioca – bilo kao “rezervnog” (standby) ko-branioca, ili branioca koji ce preuzeti primarnu obavezu u odbrani okrivljenog. Iako postoji pravno objasnjenje za nametanje branioca protivno zelji okrivljenog, sud pokusava da potpuno uveri sebe (i javnost) da je to neophodno iz medicinskih razloga. Premda ovo mozda i nije konacna odluka koju bi neki od posmatraca zeleli, jasno je da sud ozbiljno shvata svoju obavezu da obezbedi pravicno sudjenje. Suprotno spekulacijama sa nekih mesta, fokus suda nije zavrsetak sudjenja pre zavrsetka. Pre ce biti da se je fokus kako doci do zavrsetka na najefikasniji i najpravicniji moguci nacin.\nPogledaj takodje sledece izvestaje KMP-a: “Sud dodelio Seselju rezervnog branioca” od 12. maja 2003. i “U interesu pravde, Milosevic dobija advokata?” od 25.jula 2002.


Portparol CIK-a: Još bez odluke o brojanju glasova iz centralne Srbije\nIzvor: RTS, 21.Okt.2019, 12:31\nKosovska centralna izborna komisija za sada nije donela odluku o nebrojanju glasova iz centralne Srbije, kako su prethodno izvestili pojedini mediji, rekao je za RTS portparol CIK-a Valjmir Eljezi.\nGlasački listići pristigli iz Srbije, ukupno 3.700 koverti, nalaze se u zgradi Ministarstva za infrastrukturu i transport zbog istrage koju vode kosovska policija i tužilaštvo zbog navodnog trovanja >> Pročitaj celu vest na sajtu RTS << radnika CIK-a.\nPojedini mediji izvestili su ranije danas da je CIK odlučio da neće brojati glasove pristigle iz centralne Srbije.\nPortparol CIK-a Valjmir Eljezi rekao je za RTS da komisija za sada nije donela takvu odluku.\nRanije je Centar za brojanje i rezultate saopštio da je ostalo da se prebroji još 220 biračkih mesta od ukupno 530, a nakon prebrojavanja tih glasova sledi proces brojanja uslovnih glasova i glasova osoba sa posebnim potrebama.\nCIK: Neće biti brojanja koverata sa glasovima iz Srbije\nIzvor: NoviMagazin.rs, 21.Okt.2019\nCentralna izborna komisija (CIK) saopštila je danas da 3.700 koverata sa glasovima iz Srbije na vanrednim parlamentarnim izborima na Kosovu 6. oktobra, neće biti uzeto u obzir prilikom utvrđivanja konačnih rezultata glasanja...Kako je preneo portal Kosovo onlajn, koverte se i dalje nalaze u zgradi...\n18:45: Bjesne borbe blizu glavnog grada Libije\n18:45: “Zapalila” Instagram: Evo kako Zorana Jovanović Zorannah ski...\n18:43: Borenović: Nemam pozitivnih očekivanja od novog Saveta ministar...\n18:41: Dačić ponovo sa Ivankom Tramp\n18:39: MITROPOLIT AMFILOHIJE OČITAO MILU: Crkva će braniti hramove i i...\n18:37: „VIP mobile““menja ime u A1\n18:35: DOMINIRAJU: Driftuju na ulicima Putinovog grada\n18:35: ZA DOM SPREMNI JE ZLOČINAČKI POZDRAV, TREBA GA ZABRANITI: Kandi...\n18:35: Ova bolest modernog doba ugrožava život bebe, ali i budu...\n18:34: Inspektori u ulozi "prikrivenih putnika" oduzeli nelegalno taksi ...\nDan pre: 20.Okt.2019\nDan posle: 22.Okt.2019


GRAĐANI PONOVO ZATRAŽILI ZATVARANJE DEPONIJE UBORAK | Hayat.ba\nViše stotina građana i aktivista Građanske inicijative "Jer nas se tiče" okupilo se u nedjelju na mirnom protestu ispred regionalnog odlagališta otpada Uborak, kako bi ponovo skrenuli pažnju i potaknuli vlast da što prije krene sa saniranjem i izmještanjem tog odlagališta s trenutne lokacije.\nGrađani su istakli kako odlagalište od februara nema niti jedan validan dokument na osnovu kojega može raditi te poručili kako neće odustati od zahtjeva za saniranjem i zatvaranjem deponije.\nPoručujemo vlastima da nismo odustali od naših zahtjeva i da što prije sjednu i počnu raditi na rješavanju ovog problema – kazao je predstavnik Inicijative “Jer nas se tiče” Nijaz Hodžić.\nDodao je kako građani polako gube strpljenje, ali da neće poduzimati radikalnije mjere dok ne prođu božićni i novogodišnji praznici.\nČim prođu praznici odlučit ćemo se šta i kako dalje, a od vlasti očekujemo da nas pozovu i da se dogovorimo – poručio je Hodžić.\nPredsjednik Građanske inicijative “Jer nas se tiče” Omer Hujdur naglasio je kako su okupljeni građani najbolja poruka te dodao kako imaju sve veću podršku i da neće odustati od svojih zahtjeva.\nU slučaju produženja ove agonije bit ćemo prinuđeni na novu blokadu odlagališta i s ovim brojem ljudi uopšte se nećemo dvoumiti da to uradimo – poručio je Hujdur.\nNa ulazu u deponiju Uborak i danas su, kao i proteklih dana, stacionirane jake policijske snage.\nProblemi s deponiranjem otpada na Uborku vuku se već duže vrijeme, a situacija je eskalirala u maju ove godine kada je otkriveno da je na odlagalište komunalnog otpada deponirana određena količina dehidriranog mulja s postrojenja za prečišćavanje otpadnih voda u Mostaru za koji aktivisti tvrde da sadrži visoke koncentracije teških metala.\nMještani okolnih naselja od tada su u dva navrata blokirali odlagalište, zahtijevajući da se hitno pristupi rješavanju tog ekološkog problema.


Milion maraka za struju, plaće i održavanje opreme u Aluminiju - Akta.ba\n05.12.2019. 14:47 / Izvor: Akta.ba\nVlada FBiH usvojila je informaciju Federalnog ministarstva energije, rudarstva i industrije o zahtjevu Aluminija d.d. Mostar za financijsku pomoć u vidu grant sredstava.\nDanas je Federalno ministarstvo energije, rudarstva i industrije zaduženo da Federalnom ministarstvu financija podnese zahtjev za dodjelu sredstava iz tekuće rezerve 400.000 KM za isplatu sredstava Aluminiju za financiranje troškova električne energije za tri mjeseca.\nFederalno ministarstvo financija je obavezano da, nakon što dobije zahtjev od Federalnog ministarstva energije, rudarstva i industrije, pripremi i dostavi za prvu narednu sjednicu Vlade FBiH, na razmatranje i usvajanje, odluku o odobravanju izdvajanja ovih sredstava.\nOvo federalno ministarstvo je zaduženo i da pripremi i Vladi FBiH na usvajanje dostavi odluku o odobravanju raspodjele dijela novčanih sredstava ostvarenih prodajom poduzeća iz nadležnosti Agencije za privatizaciju u Federaciji BiH u iznosu od 600.00 KM za isplatu dvije plaće i održavanje opreme u Aluminiju.\nPosljednje mjere zabrane u Bosni i Hercegovini\nMostarski Aluminij angažirao još 90 starih radnika


CRNA GORA I MEĐUNARODNI ŠVERC CIGARETAMA (VI): SDB zaradila trinaest miliona maraka – Monitor\nAko se pretpostavi da je od 23. aprila 1996. godine, kada je MTT počelo sa naplatom tranzitne takse do kraja 2001. godine, Služba državne bezbjednosti prosječno mjesečno naplaćivala ,,tranzitnu taksu” u iznosu 210.000 DM, (jer za tri mjeseca 1996. godine, SDB je naplatila 631.110 DM ,,tranzitne takse), dobija se podatak da se za tih pet godina i osam mjeseci u kasu Službe državne bezbjednosti slilo 13.600.000 DM.\nKomisija je ponovo zatražila od Ministarstva unutrašnjih poslova u Vladi RCG da joj dostavi detaljnu informaciju o tome koliko je ukupno naplaćeno takse za Službu državne bezbjednosti, to jest koliko je bilo ukupno sredstava, da li su ista planirana kao prihod u budžetima Crne Gore za 1996. i sve naredne godine i da li su kao prihod iskazana u završnim računima Budžeta za 1996, 1997, 1998, 1999. i 2000. godinu. Komisija je takođe zatražila informaciju, na osnovu kojeg akta, odnosno odluke je naplaćivana taksa za Službu državne bezbjednosti Ministarstva unutrašnjih poslova Crne Gore, ko je donio odluku o naplati te takse, koja su je lica naplaćivala i za koje su namjene ova sredstva trošena.\nNa ova pitanja od Ministarstva unutrašnjih poslova Vlade RCG Komisija nije dobila nikakav odgovor i pored više urgencija.\nU vezi sa ovim Ministarstvo finansija Vlade RCG, po ovom pitanju informisalo je Komisiju ,,da su određeni korisnici Budžeta RCG do 2000. godine, imali mogućnost da autonomno prikupljaju sopstvene prihode”.\nOvakav stav Komisija nije prihvatila i zaključila je da takav način prikupljanja ,,sopstvenih prihoda”, bez bilo kakvog pravnog osnova i bez iskazivanja tih prihoda u Budžetu, odnosno Završnom računu Budžeta, predstavlja kršenje zakona i pravnog poretka Crne Gore.\nKomisija se obratila Generalštabu Vojske Jugoslavije, imajući u vidu nadležnosti VJ u obezbjeđivanju i kontroli državne granice, sa zahtjevom da joj dostavi informaciju o njihovim eventualnim saznanjima o tranzitu i švercu cigaretama kroz Crnu Goru.\nU odgovoru Generalštaba Vojske Jugoslavije navedeno je da je u periodu od 01. januara 1997. godine, do 05. septembra 2001. godine, otkriveno ukupno 235 prekršilaca i oduzeto 232.078 boksova cigareta, kao i da su u svim slučajevima oduzete cigarete predate organima Ministarstva unutrašnjih poslova Vlade RCG, ili su vraćene fizičkim licima vlasnicima pomenutih cigareta, na osnovu odluke nadležnog organa.\nNa zahtjev Komisije, Ministarstvo unutrašnjih poslova Crne Gore je potvrdilo ove navode i obavijestilo Komisiju da je zaplijenjene cigarete koje su mu predate od strane Vojske Jugoslavije prodalo HTP Miločer Budva, shodno Ugovoru od 28. juna 1995. godine, posredstvom Međuresorske komisije koja je formirana 30. avgusta 1995. godine, i da je kupac pomenute količine cigareta plasirao preko svojih maloprodajnih objekata.\nKomisija je ocijenila da su podaci sadržani u informaciji MUP-a Crne Gore nejasni odnosno da su kontradiktorni. Naime, nije jasno kako su cigarete koje su zaplijenjene u navedenom periodu i predate Ministarstvu unutrašnjih poslova Crne Gore, prodate HTP Miločer 28. juna 1995. godine, posredstvom Međuresorske komisije, koja je formirana 30. avgusta 1995. godine, odnosno čak dva mjeseca nakon izvršene prodaje. Komisija je takođe, konstatovala da informacija ne sadrži podatke o iznosu novčanih sredstava prihodovanih po osnovu ovih cigareta, i da li su ta sredstva uplaćivana na račun Budžeta Republike Crne Gore, odnosno da li su iskazana kao prihod u završnom računu Budžeta Republike Crne Gore.\nNa dodatne zahtjeve Komisija nije dobila odgovor od MUP-a, što je navelo na zaključak da se i u ovom slučaju radi o nelegalnom i nezakonitom poslu.\nGeneralštab Vojske Jugoslavije takođe je obavijestio Komisiju da se ,,na osnovu rasploživih podataka, kao karakteristični putevi – kanali šverca cigareta mogu istaći sledeći:\n– nezvanični granični prelaz između SRJ i Hrvatske ,,Debeli brijeg” nad kojim savezni organi nemaju nikakvu kontrolu i uvid;\n– pravac iz Luke Bar ka Italiji, Kosovu i Metohiji i Albaniji i obrnuto, takođe se koristi za šverc cigareta;\n– preko Skadarskog jezera (Akvatorijalni dio granice SRJ i Albanije) u Albaniju i obrnuto koji uglavnom koriste lokalni šverceri”.\nGeneralštab Vojske Jugoslavije je informisao Komisiju:\n,,Da je Luka Bar, prema poštojećim saznjanjima, glavni punkt za dotur i dalju distribuciju švercovanih cigareta i sve aktivnosti u vezi sa tim odvijaju se preko nje. Cigarete se dalje distribuiraju na ilegalna tržišta Crne Gore, Kosova i Metohije, Bosne i Hercegovine, Hrvatske, Srbije, Italije i Albanije”.\nGeneralštab Vojske Jugoslavije je takođe konstatovao da ,,najveći tranzit i šverc cigareta odvija se preko zvaničnih graničnih prelaza nedostupnih pripadnicima Vojske”.\nKomisija je konstatovala da ova informacija Generalštaba Vojske Jugoslavije u dobroj mjeri potvrđuje dotadašnja saznanja o putevima i kanalima šverca cigareta.\nKomisija je odmah na početku svog rada ocijenila veoma bitnim da se obrati državom tužiocu Božidaru Vukčeviću da je informiše o preduzetim radnjama i postupku u okviru svoje nadležnosti na rasvjetljavanju optužbi objavljenih u tekstovima u listu Nacional.\nU odgovoru Komisiji Državni tužilac Republike Crne Gore je obavijestio da je u vezi sa navedenim ,,blagovremeno i na zakonom predviđeni način reagovao”, to jest obratio se Ministarstvu unutrašnjih poslova Crne Gore radi utvrđivanja i preduzimanja svih potrebnih mjera u vezi sa otkrivanjem kriminalnih djela i njihovih izvršilaca označenih u listu Nacional kao i tadašnjem ministru finansija Italije Otavijanu del Turku, od kojih državni tužilac nije dobio tražene podatke.\nKomisija se takođe obratila Ministarstvu unutrašnjih poslova da joj dostavi podatke o do sada preduzetim radnjama na rasvjetljavanju optužbi objavljenih u listu Nacional. U svom odgovoru Ministarstvo unutrašnjih poslova Crne Gore je obavijestilo Komisiju da preduzima intezivne mjere i radnje na prikupljanju podataka i dokumentacije u vezi sa tranzitom cigareta kroz Crnu Goru i lica umiješanih u ovaj posao o pisanju u listu Nacional, ,,ali obzirom da se radi o veoma složenoj problematici i nedostupnosti nekih lica, te provjere nijesu još okončane”.\nU ponovnom obraćanju Državnom tužiocu Komisija je dobila odgovor Državnog tužioca u kome se kaže da je od Ministarstva unutrašnjih poslova dobio povratnu informaciju sa određenim prilozima ,,koja po mojoj ocjeni nije bila potpuna i nije sadržavala potpune odgovore i podatke relevantne za donošenje pravilne i zakonite odluke. Zbog toga sam ponovo uputio Ministarstvu unutrašnjih poslova Crne Gore zahtjev insistirajući na dostavi dopunskih obavještenja i podataka u vezi sa svim spornim pitanjima o kojima su u negativnom kontekstu pisali navedeni listovi, radi ostvarivanja funkcije krivičnog gonjenja, utvrđivanja i preduzimanja potrebnih mjera u vezi sa otkrivanjem krivičnih djela i njihovih izvršilaca”. Komisija je i od Državnog tužioca Crne Gore i od Ministarstva unutrašnjih poslova Crne Gore, tražila da joj dostave tu ,,povratnu informaciju” sa određenim prilozima, ali odgovor nije dobila.\nKomisija se takođe obratila višem tužiocu Mališi Miloviću povodom pisma Momira Bulatovića, bivšeg predsjednika Republike Crne Gore u vezi krivične prijave koju je Generalni sekretarijat bivšeg predsjednika Republike Crne Gore Momira Bulatovića, 1997. godine, podnio protiv Vukašina Maraša tadašnjeg pomoćnika ministra unutrašnjih poslova Crne Gore za Službu državne bezbjednosti i Filipa Vujanovića, tadašnjeg ministra unutrašnjih poslova u Vladi Republike Crne Gore, sa zahtjevom da joj dostavi cjelokupan predmet koji sadrži: krivičnu prijavu, dopunu krivične prijave, Rješenje o odbacivanju krivične prijave kao i svu prateću dokumentaciju.\nU svom odgovoru Viši tužilac Mališa Milović je obavijestio Komisiju da nije u mogućnosti da udovolji njenom zahtjevu, jer se cjelokupni spisi predmeta koje Komisija traži nalaze kod Državnog tužioca Republike Crne Gore Božidara Vukčevića.


You are here: Home / Broj 8 – Decembar 2013 / Nauka 2013. godine (II deo)\nJoš jednom nauka potvrđuje svoju objektivnost i sveto pravilo po kome pretpostavke važe sve dok se ne pojave novi dokazi koji ukazuju na novi pravac istraživanja.\nPrvo uočavanje atomskog jezgra kratkog životnog veka i oblika kruške\nMeđunarodni tim naučnika pri eksperimentu ISOLDE u CERN-u je u maju 2013. godine dokazao da neka atomska jezgra mogu da poprime nesimetričan, „kruškoliki“ oblik, što je u suprotnosti sa nekim trenutno prihvaćenim atomskim teorijama, koje tvrde da jezgra atoma treba da imaju ovalni oblik, nalik na loptu za ragbi. Ipak, određene kombinacije protona i neutrona dovode do toga da očigledno postoje i jezgra koja su nesimetrična, što je samo pokazatelj da na jednoj strani jezgra postoji veća koncentracija mase nego na drugom. Istine radi, neke savremene teorije su nagoveštavale ovu mogućnost, ali je tek ovaj eksperiment uspeo i da snimi oblik kratkotrajnih izotopa radona 220 i radijuma 224. Ono što je još zanimljivije je i podatak da je jezgro radona 220 čak i ne zadržava stalan oblik, već vibrira oko tog nesimetričnog oblika. Ono što dodatno uzbuđuje naučnike u vezi sa ovim otkrićem je i to što ono ukazuje na sasvim realnu mogućnost izmene Standardnog modela. Još jednom nauka potvrđuje svoju objektivnost i sveto pravilo po kome pretpostavke važe sve dok se ne pojave novi dokazi koji ukazuju na novi pravac istraživanja.\nFizičari po prvi put izmerili fundamentalna svojstva retkog elementa na Zemlji\nMeđunarodni tim fizičara koji radi pri eksperimentu ISOLDE u CERN-u je po prvi put u maju 2013. fodine izmerio jonizacioni potencijal retkog radioaktivnog elementa astata, a rezultati su objavljeni u časopisu „Nature Communications“, čime se otvara mogućnost da hemičari počnu da aktivnije istražuju primene ovog superteškog elementa u radioterapiji (terapija zračenjem). Astat je u prirodi prisutan zaista samo u tragovima, ali su fizičari uspeli da stvore veštačke izotope astata protonski indukovanim reakcijama i preciznim laserima, da bi potom strukturu ovih izotopa analizirali tehnikom poznatom kao jonizaciona spektroskopija laserskom rezonancom izvora (in-source laser resonance ionization spectroscopy). CERN-ove instalacije omogućavaju da se protonski snopovi visoke energije ispaljuju ka uranijumskim metama, nakon čega dolazi do prave fontane hemijskih elemenata u metalnom rezervoaru, na temperaturi od 2000°C. Precizni laserski snop potom dovodi do selektivne jonizacije nekih od neutralnih atoma, a električno polje i podesivi magneti pomažu da se stvori čist jonski snop jednog od izotopa, propušten ka detektoru, što je i dovelo do preciznog merenja jonizujućeg potencijala astata. Jedna od praznina periodnog sistema elemenata je tako konačno popunjena, s obzirom na to da je astat bio poslednji prirodni element za koji nismo znali ovo svojstvo. Potencijalni značaj za lečenje niza zloćudnih tumora, iznad je svih očekivanja. (originalni članak)\nNauka ujedinjuje svet\nEvropska komisija i CERN su u maju odlučili da aktivno podrže izgradnju sistema SESAME (Synchrotron-light for Experimental Science and Applications in the Middle East), sinhrotronskog izvora svetlosti koji će u suštini biti jedan gigantski mikroskop, namenjen istraživanju svojstava materijala, bioloških procesa, pa i artefakata iz istorijske i kulturne zaostavštine. Dragocenost ovog projekta se ogleda i u tome što će u njegovoj izgradnji i radu učestvovati združeno naučnici iz Bahreina, sa Kipra, iz Egipta, Irana, Izraela, Jordana, Pakistana, Palestine i Turske, pa je jasno da osim naučnog, ovaj projekat ima i dubok civilizacijski cilj, tj. miroljubivu saradnju naučnika iz raznih, često sukobljenih država. Sama instalacija će se nalaziti u Jordanu, Evropska komisija će donirati 5 miliona evra, a CERN će obezbediti specijalne magnete za samo jezgro postrojenja. Očekuje se da instalacija bude pokrenuta tokom 2015. godine, dok se već danas uveliko radi na umrežavanju, inicijalnim proračunima i osposobljavanju sistema obrade podataka. Zanimljivo je i to da će SESAME nastati pod pokroviteljstvom Unicefa, na isti način kao što je decenijama ranije nastao i CERN, pa se već sada često kaže da je SESAM zapravo bliskoistočni CERN. (sajt SESAME-a:)\nUmetnost i nauka u zagrljaju\nCERN i Ars Electronica iz austrijskog Linca su prosledili otvoreni poziv digitalnim umetnicima da se prijave za treću po redu godišnju nagradu, čiji dobitnik osvaja plaćeni godišnji boravak u CERN-u i priliku da svoju umetničku praksu obogati iskustvima najsavremenije današnje nauke. Prošle godine je na konkursu učestvovalo nekoliko stotina digitalnih umetnika iz 44 države, a osim što se od kandidata očekuje da konkurišu radom izrađenim u nekoj od digitalnih tehnika, svi ostali kriterijumi su vrlo slobodni, pa se tako očekuje učešće arhitekata i projektanata, vizuelnih umetnika i skulptora, umetnika eksperimentalne muzike i zvuka, generativne umetnosti i filma, ali i autora projekata društvenih medija koji istražuju vezu čoveka i nauke i tehnologije. Procenjuje se da je do kraja konkursnog perioda, krajem septembra, stiglo na stotine prijava. (detalji na: http://www.aec.at/prix/collide)\nNova generacija čestičnog akceleratora\nU junu je objavljen izveštaj u pet tomova, u kom je do detalja opisan plan budućeg bazičnog projekta fizike čestica, Međunarodnog linearnog sudarača (International Linear Collider – ILC), koji će pokušati da otkrije tajne fizike preciznije od CERN-ovog Velikog hadronskog sudarača (Large Hadron Collider – LHC). Kako je u pitanju vrhunski međunarodni projekat, ceremonije objavljivanja ovog tehničkog izveštaja su održane redom u Tokiju, u CERN-u i na posletku u Fermilabu, u Čikagu, sa simboličnom smenom vremenskih zona. Sa otkrićem bozona koji je po svojim svojstvima za sada najbliži Higsovom bozonu, ILC će stvoriti mogućnosti za daleko detaljnije istraživanje svojstava i postati sjajan komplement LHC-u. Naravno, glavni deo posla je tek pred naukom i industrijom, jer je potrebno napraviti 16000 novih superprovodnih komora za pokretanje snopova ILC-a, dok će na svim detaljima zajednički raditi više od 1000 inženjera i naučnika sa više od 100 univerziteta i laboratorija iz preko 20 država. ILC će se sastojati iz dva linearna akceleratora okrenuta jedan ka drugom i ubrzavaće i sudaraće 7000 puta u sekundi elektrone i njihove antičestice, pozitrone, na temperaturama bliskim apsolutnoj nuli i uz ukupnu energiju sudara od 500 GeV. „Paketi“ dobijenih čestica će imati po 20 milijardi elektrona ili pozitrona na površini znatno manjoj od preseka vlasi ljudske kose. Izuzetno visok broj i frekvencija sudara, omogućiće upravo taj željeni detaljniji uvid u svojstva materije, a pretpostavlja se da će se pojaviti prilika i za izučavanje tamne materije. Čitavom složenom operacijom rukovodi Kolaboracija linearnog sudarača (Linear Collider Collaboration), koja je skup dva projekta, Studije kompaktnog linearnog sudarača (Compact Linear Collider Study – CLIC) i Međunarodnog linearnog sudarača (International Liner Collider – ILC), od koje se očekuje da omogući maksimalni naučni domet projekta superfinog, mikroskopskog proučavanja, u gigantskoj instalaciji i tunelima dugim 30 kilometara. (detaljnije na: http://www.linearcollider.org/ILC i http://www.linearcollider.org/)\nNovo skladište podataka\nIzuzetna količina podataka koja se svakodnevno obrađuje u CERN-u, navela je ovu instituciju da, u saradnji sa Istraživačkim centrom za fiziku „Vigner“, u Budimpešti otvori nov centar za skladištenje i obradu podataka. U centru postoji oko 500 servera, 20000 proračunskih jezgara i 5,5 petabajta funkcionalnog skladišnog prostora, uz mrežu propusnosti 100 Gbit/s, koja je u celosti daljinski upravljana iz CERN-a. U ovom centru će se primarno skladištiti, distribuirati dalje i analizirati više od 25 petabajta podataka koje godišnje obezbeđuje LHC, a koji se inače na obradu šalju u 11 glavnih centara širom sveta i dalje u naredni „prsten“ skladištenja i obrade, u 140 računarskih centara u približno 40 država širom sveta, gde oko 8000 naučnika radi na obradi podataka. Svakoga dana se obavi oko 1,5 miliona „zadataka“ u raznim obradama podataka, što odgovara kontinualnom radu jednog savremenog kućnog računara u periodu od 600 godina. Novi centar će u značajnoj meri rasteretiti i već prenapregnutu električnu mrežu CERN-a, što je poslednjih godina postalo jedno od gorućih i potencijalno rizičnih pitanja.\nČarolija atomskog jezgra\nKolaboracija ISOLTRAP je izmerila masu egzotičnog jezgra atoma kalcijuma pomoću novog instrumenta, pristupom koji se bavi fundamentalnim jakim silama. Rezultat je u potpunosti u skladu sa nedavnim rezultatima ispitivanja radona i astata, obavljenim različitim naprednim metodama, što sve zajedno ukazuje da eksperiment ISOLDE ima čitav niz kvalitetnih naučnih alata, upotrebljivih za mnoštvo namena. Dodatni značaj ovog eksperimenta je u tome što se unapređuju rezultati Marije Gepert-Majer (Maria Goeppert-Mayer) i Hansa Jensena, za koje su, danas daleke, 1963. godine dobili Nobelovu nagradu, a u vezi sa grupisanjem protona i neutrona u „ljuske“, nalik onima kod elektrona u atomu. ISOLTRAP je uspeo da proračuna mase izotopa kalcijuma sve do kalcijuma-54 (34 neutrona i 20 protona) i tako otvori čitavo novo polje istraživanja strukture atoma, izvan domena puke teorije. Savremena elektrostatička ogledala, tehnološki praktično nemoguća pre 50 godina, danas su sastavni deo ISOLTRAP instalacije, čime je omogućeno izdvajanje jona prema masama sa do sada neviđenom preciznošću, a na putanjama kretanja koje se mere kilometrima. Besprekorno slaganje rezultata sa teoretskim pretpostavkama, ukazuje jasno na dobar pravac u proučavanju i dubljem razumevanju atomskih, odnosno nuklearnih sila.


Lavine - opasnost vreba [video] » Skijanje.rs\nVesti Lavine - opasnost vreba [video]\nSvi znamo koliko lavine mogu da budu opasne, i svakim danom se susrećemo sa nesrećama koje odnose živote planinara, skijaša i snowboardera. Malo ljudi zna da predvidi opasnost, a kako nastaje lavina možete pogledati u ovom videu.\nLavina nastaje kada novi sneg napada na sloj starijeg i već zaledjenog snega, pa se stvara slojevita struktura koja ne može da izdrži težinu novonapadalog snega. I na manjim nagibima je dovoljan i najmanji pokret pa da masa snega krene nizbrdo brzinom od čak 100-150 kilometara na čas koju dostiže za nekoliko sekundi. Pogledajte kako izgledaju ti slojevi, i ako skijate van staze koristite lavinsku opremu(sonda, primopredajnik i lopata), ali pre svega pratite nivo opasnosti od lavina koji je istaknut na svakom skijalištu.\n&amp;amp;amp;amp;lt;/p&amp;amp;amp;amp;gt;&amp;amp;amp;amp;lt;p&amp;amp;amp;amp;gt;&amp;amp;amp;amp;lt;a href="http://vimeo.com/34276444" mce_href="http://vimeo.com/34276444"&amp;amp;amp;amp;gt;&amp;amp;amp;amp;lt;/a&amp;amp;amp;amp;gt;&amp;amp;amp;amp;lt;/p&amp;amp;amp;amp;gt;


Radojičić u Briselu nije naišao na razumijevanje za referendum u RS-u – Informer\nRadojičić u Briselu nije naišao na razumijevanje za referendum u RS-u\nPredsjednik Narodne skupštine Republike Srpske Igor Radojičić razgovarao je danas u Briselu sa savjetnikom u Evropskoj službi vanjskih poslova Robertom Kuperom, koji je izrazio nerazumijevanje za raspisivanje referenduma u RS-u, saopćeno je iz entitetskog parlamenta.\nKuper je rekao da je stanje u pravosuđu veoma važno pitanje za evropske integracije i da će se morati učiniti standardna procedura monitoringa u narednoj fazi integracija, a o svim problemima treba raspravljati u institucijama sistema.\nRadojičić je evropskom zvaničniku prenio stavove Narodne skupštine o, kako se navodi, oštrim kritikama na neke pojave u pravosuđu BiH, naročito u vezi sa „sporim i neobjektivnim radom Suda i Tužilaštva BiH“.\nPredsjednik entitetskog parlamenta također je informirao Kupera i o postizbornoj situaciji, formiranju vlasti u RS, „izrazivši zabrinutost zbog situacije u Federaciji BiH i nefunkcioniranju Parlamentarne skupštine BiH“.\nKuper je ponovio da BiH mora da ispuni još nekoliko uslova da bi mogla da napreduje na evropskom putu, naglasivši problem primjene presude Evropskog suda za ljudska prava u slučaju “Sejdić – Finci”, ali i ukazavši da će to biti nemoguće bez konstituiranja svih institucija.\n„Savjetnik Kuper je istakao i nezadovoljstvo u evropskim krugovima zbog niza sitnih i krupnih blokada širom BiH“, stoji u saopćenju iz kabineta predsjednika Narodne skupštine RS-a.\nU odvojenim susretima, tokom posjete Brisleu, Radojičić je upoznao i poslanike u Evropskom parlamentu Kristijana Vigenjina i Ivu Vajgla sa postizbornom situacijom, brzom formiranju vlasti u RS i „blokadama u Federaciji BiH i na nivou BiH“.\nPoslanik Vajgl smatra da je potrebno više informacija i neposrednih kontakata sa zvaničnicima iz BiH i skupova na kojima bi se čula razna mišljenja o funkcioniranju Dejtonskog sporazuma i evropskoj budućnosti.\nI poslanik Vigenjin, koji je zadužen za međunarodne odnose u frakciji evropskih socijalista i socijaldemokrata, izrazio je interes za odnos SNSD-a i SDP-a BiH, kao dvije socijaldemokratske partije, koje su vjerovatno ključni subjekti za formiranje i funkcioniranje vlasti u BiH.\nKako se dodaje, iskazan je obostran interes da se u okviru socijaldemokratskih partija intenzivira učešće SNSD-a i da se podstakne dijalog o svim pitanjima u BiH.\nHamas osudio ubistvo “arapskog svetog ratnika” Osame bin Ladena


Utvrđivanje okolnosti kašnjenja dokumentacije | Ministarstvo saobraćaja Kantona Sarajevo\nUtvrđivanje okolnosti kašnjenja dokumentacije\nRadnje iz ugovora o sanaciji tramvajske pruge dionica «S» krivina – tramvajsko stajalište Marijin dvor se odlažu.\nNaime, Ministarstvo saobraćaja Kantona Sarajevo je 19. jula, ove godine potpisalo Sporazum o sanaciji ovog dijela pruge sa firmom IOG d.o.o, nakon propisane zakonske procedure o javnim nabavkama. U međuvremenu, 24. jula, ministarstvo je zaprimilo informaciju o Žalbi na obavještenje da se jedan pravni subjekat žalio na potpisani ugovor u zakonskom roku, ali im nije dostavljen nikakav odgovor.\nKako žalba firme, koja je poslana na vrijeme nije stigla do odgovornih lica koja su provodila ovu javnu nabavku, ministarstvo je izdalo nalog Komisiji za javne nabavke ovog ministarstva da zaprime žalbu i izjasne se na navode.\nTakođer, firmi IOG d.o.o poslan je dopis da se sve radnje koje su planirane ugovorom odlažu do donošenja rješenja Ureda za razmatranje žalbi.\nOsim toga, formiran je tim Vlade Kantona Sarajevo koji ima zadatak utvrditi okolnosti prema kojima pomenuti akt nije došao na vrijeme do komisije za javne nabavke. Oni imaju obavezu u predviđenom roku utvrditi gdje je nastao problem u kruženju dokumentacije i postoje li odgovorna lica.\nShodno zakonskim rokovima Ministarstvo saobraćaja će poslati Komisiji za javne nabavke, izjašnjenje o ovom slučaju.


Vesti online / Vesti / Svet / VIDEO: "Pao" sprat u zgradi berze, 75 povređeno\nVIDEO: "Pao" sprat u zgradi berze, 75 povređeno\nUrušio se međusprat u zgradi indonežanske berze. Povređeno 75 osoba.\nPortparolka bolnice u prestonici Indonezije, Džakarti, saopštila je da je u bolnici 75 osoba i da se procenjuje ozbiljnost njihovih povreda, javlja AP.\nPortparol državne policije Indonezije rekao je da uzrok urušavanja međusprata nije bomba.\nIslamski ekstremisti su izvršili bombaški napad na jednu od dve kule Indonežanske berze septembra 2000. godine.\nŠef berze je saopštio novinarima da sistem berze nije ometen padom medjusprata, a da su svi članovi berze bezbedni. Dodao je da će berza neometano nastaviti sa radom.\nSVET Indonezija: Izvučeni prvi delovi tela žrtava avionske nesreće\nSVET Objavljeni snimci sa mesta pada aviona (VIDEO)\nSVET Srušio se avion sa 189 putnika i članova posade (VIDEO)\nSVET Jeziv video iz Indonezije: Cunami za vreme koncerta (VIDEO)


Pakistan odbio predlog da trupe SAD deluju na njegovoj teritoriji\nPakistan neće dozvoliti nijednoj zemlji da izvodi vojne operacije na njegovoj teritoriji, saopštile su danas vlasti, odbacivši navode da SAD razmišljaju o tome da svojim snagama dozvole da deluju u Pakistanu.\n"Njujork tajms" je juče objavio da Vašington razmatra mogućnost da odobri agresivne vojne operacije Centralne obaveštajne agencije (CIA) i vojske u Pakistanu zbog izveštaja obaveštajnih službi da Al Kaida i talibani nameravaju da pojačaju >> Pročitaj celu vest na sajtu Blic << akcije kako bi dodatno destabilizovali tu zemlju.\n"Pakistanski stav prema ratu protiv terorizma potpuno je jasan: akcije na teritoriji Pakistana mogu da preduzimaju samo pakistanska vojska i pakistanske bezbednosne agencije", izjavio je portparol Ministarstva spoljnih poslova Muhamed Sadik.\n"Nijednoj drugoj zemlji neće biti dozvoljeno da sprovodi operacije u Pakistanu. O tome je odlučeno na najvišem nivou", naglasio je Sadik.\nPodručje na severu Pakistana, koje se graniči sa Avganistanom, pod kontrolom je plemena i predstavlja "raj" za članove Al Kaide i talibanske borce koji su pobegli iz Avganistana posle američke invazije 2001. godine.Pakistanske snage bezbednosti od tada se bore protiv ekstremista, a predsednik Pervez Mušaraf je glavni saveznik SAD u regionu u borbi protiv terorizma.\nVlasti u Islamabadu strahuju da bi, ako odobre akcije stranih trupa na svojoj teritoriji, izazvale žestok otpor paštunskih plemena.